
Zur 


offentlichen  Priifiing  der  Schiiler 


des  hiesigen 


Gynmasiums  zu  St.  Maria  Magdalena, 

welche  zum  Beschluss  des  Schuljahres 

am  38.  und  29.  Hlarz 

im  grossen  Hdrsaale  veraDStaltet  verdea  soil, 


so  wie 


ZQ  der  Redefibung  am  30,  Marz 


ladet  ehrerbietigst  ein 


Dr^Carl  Schdnborn^ 

Director,  Rector  und  ereter  1?ofe88W\  RUl«f  des  rotten"Adlerorden9  vierter  Olaafte. 


1)  De  carmine  Horatiano  duodetricesimo  libri  primi,  acripadj^jgri 

2)  Schul-Kachrichten,  verfasst  vom  Director. 


Breslu,  18S0. 

Dmck  von  Grass,  Barth  und  Comp.  (W.  Friedrich). 

Si  quid  novisti  rectius  istis, 
Candidus  imperti-,    si  non,  his  utere  mecum. 

Hor.  Epist.  I,  6,  67  sq. 


^^uotquot  yerba  de  singulis  Horatii  carminibus  a  yiris  doctis  atque  eruditis  facta 
sunt,  quotquot  opiniones  de  eorum  argumentis  ac  sententiarum  nexu  ab  interpretibus 
recentioribus  prolatae  sunt,  dubito  an  contendam  de  nuHo  huius  poetae  carmine  plura 
ac  magis  dirersa  et  dicta  et  scripta  esse  quam  de  libri  primi  duodetricesimo,  quod 
plerumque  inscribi  solet  ,,nauta  et  imago  Archytae  Tarentini."  Alii  enim  totum  car- 
men  Horatio  abrogant,  alii  singulos  yersus  interpolatos  habent  ideoque  eiiciendos  sta- 
tuunt :  quamquam  maxima  interpretun}  pars  ab  eiusmodi  audacia  abhorret  neque  ullum 
locum  interpolationi  relictum  esse  iudicat.  Huc  accedit ,  quod  ii ,  qui  hoc  poema 
integrum  yatis  Yenusini  naturam  et  indolem  olere  censent,  in  duas  partes  inter  se  quam 
maxime  contrarias  abeunt:  alteri  enim  rationibus  non  male  inyentis  et  undique  repe- 
titis  diyerbium  praesto  esse  acriter  confirmare  student,  alteri  totam  huius  carminis 
orationem  uni  tribuere  conantur.  Sed  utut  res  se  habet,  ne  inter  eos  quidem,  qui 
uni  alteriye  parti  fayent,  firma  sententiarum  consensio  inyenitur.  Nec  enim  minus 
quaeritur  primo,  siye  unus  loquitur,  quis  ille  sit,  Archytasne  an  Horatius  ipse  an  alius 
aliquis,  siye  duo  inter  se  colloquuntur,  quinam  hi  sint,  utrum  nautae  Archytas  an  nau- 
fragi  alius  umbra  respondeat;  deinde,  unde  alterius  yerba  incipiant,  a  yersu  septimo 
an  a  yersu  quarto  decimo  an  a  yersu  yicesimo  uno.  Quae  quum  ita  sint,  mihi  qui- 
dem  occasione  oblata  operae  pretium  yisum  est  yarias  sententias  de  carmine  duodetri- 
cesimo  propositas  hinc  illinc  conferre,  in  ordinem  quendam  redigere,  inter  se  compa- 
rare  et  ex  ingenti  earum  mole  eruere  certisque  argumentis  stabilire  eam,  quae  quum 
vera  yel  certe  yeri  simillima  tum  Horatio  poeta  et  Archyta  yiro  sapientissimo  non  in- 
digna  sit.  Audeo  igitur  in  arenam,  ut  ita  dicam,  Horatianam  descendere  et  quantuni 
possum  tantas  componere  lites;  nolim  yero  inter  eos  referar,  quos  B.  G.  Weiskius  non 
illepide  carpit  hisce  fere  yerbis:     Hoc  carmen,    inquit^   speciem  praebet  hominis,  quem 

2 

propter  haud  vulgarem  et  animi  et  corporis  indolem  amici  artis  medicae  periti  et  im- 
periti  desperantes  circumstant  vel  etiam  remediis  omne  genus  crudelissime  vexant. ') 

Primum  quidem,  praesertim  quum  nuperrime  Martinus  in  epistola  ad  Frid.  Rit- 
schelium  plenius  dixerit^  in  carmine  I,  28.  inesse  duarum  personarum  sermonem  et 
nautae  cum  Archyta  et  naufragi  alicuius  cum  nauta,  quid  de  eorum  rationibus,  qui 
carmen  duobus  tribuant,  statuendum  sit,  quam  accuratissime  disseram.  Interpretum 
autem,  qui  ab  his  partibus  stant,  longe  plurimi  inter  nautam  litus  Matinum  legentem 
et  Archytae  aut  tenui  arena  conditi  aut  etiamtunc  insepulti  umbram  dialogum  esse 
contendere  solent:  quod  quo  iure  factum  sit,  videamus.  ,,Jam  antiquitus,"  inquit 
Gerberus^,  jjHelenius  Acro  et  Pomponius  Porphyrio  scholiastae  vera  rei  conditione 
cognita  dialogum  tutati  sunt.  Nec  aliter  iudicavit  commentator  Cruquianus;  ait  enim 
banc  odam  ix  tTjc  TtQOffomonoucxg  inducere  corpus  naufragi  Archytae  ad  litus  expulsum 
conqueri  cum  nauta  praetereunte  de  iniuria,  nisi  ab  eo  sepeliatur."  Quam  sententiam 
merito  refutaverunt  Peerlkampius  eiusque  asseclae,  quod  neque  in  scholiastarum  neque  in 
commentatoris  illius  dictis  certi  quidquam  inveniretur,  quo  orationem  unius  praesto  non 
esse  appareret.  Licet  enim  cum  alio  homine  conqueraris,  facile  tamen  fieri  potest,  ut  tibi 
non  respondeat.  Ac  si  libenter  concedas  per  vocem  nQocromonoiiav  indicari  vim  quandam 
dramaticam  huius  carminis ,  non  inde  sequitur,  ut  ^ovoXoyia  talem  indolem  nunquam  pro- 
dere  queat.  Sed  ne  credideris  vocabulo  nQotTomoTiouoi  nuUam  aliam  notionem  exprimi  nisi 
quae  a  Gerbero  afferatur.  Ac  quid  est  quod  affirmemus  Archytam  ipsum  quum  naufra^ 
gio  perisse  tum  sepultura  carere?  lam  vero  Weisklus  recte  monuit^)  mirum  esse,  quod 
veterum  scriptonim,  qui  imprimis  fatales  virorum  illustrium  exitus  memorarent,  nul- 
lil8  memoriae  tradidisset  Archytam  misere  undis  interisse.  £t  ne  viri  docti 
quidem,  ut  Diogenes  Laertius,  qui  talium  rerum  cupidi  multa  ac  varia  undique  coUigebant, 
de  clarissimi  civis  Tarentini  obitu  disseruerunt.  ,  Quod  silentium  omen  certe  argutum. 
At  scholiastae  Archytam  naufragum  nominant.  Recte  quidem:  sed  nihii  ad  rem.  An  au- 
ctoritas  scholiastarum,  quippe  quae  testimoniis  aliunde  repetitis  nullo  modo  fulciatur,  tanta 
est,  ut  ea  sola  niti  liceat?  Quis  est  enim  quem  fugiat  illorum  saepenumero  esse  res  quas- 
dam  tantummodo  a  poeta  fictas  aut  ab  ipsis  poetae  attributas,  tanquam  vere  acciderint,  sine 
ulla  dubitatione  nobis  proponere?  Itaque  Gerberi  sententiam  reiiciendam  censemus,  qui 
Aristoxenum,  cuius  liber  ^,§ioi  dpdQunr"  inscriptus  plane  non  exstat,  certum  testem  fidumque 
auctorem  Archytae  naufragii  adhibet.  Multo  tamen  magis  a  vero  abhorret  dicere  Ar- 
chytam ,  vinim  domi  miiitiaeque  clarissimum,  in  litore  diu  iacuisse  inhumatum  ab  omnibus- 


M  Jahrb.  f.  Philol.  u.  Paedag.  Bd.  XII.  H.  1.  1830:  „Die  28te  Ode  im  Iten  Buche  des  Horaz  ist  einem 
Scheinkranken  vergleichbar,  um  dessen  Lager  Aerzte  und  Nichtfirzte  versammelt  dem  Grunde  und  dem 
Heilmittel  des  Debels  vergeblich  nachsinnen  und  zuletzt  auf  die  sonderbarsten  EinfUUe  gerathen." 

•)  De  Horatii  carm.  II,  1  et  I,  28.  Epistola  ad  Frid.  Ritschelium.  Programm  d.  Frd.-Wilh.  Gymn.  zu 
Posen  1858. 

*)    Abhandlung  iiber  die  Ode  des  Horaz  1,  28  von  Gerber.  Sondershausen.    Programm  1839. 
-•)    Weiske  1.  1.  pag.  351. 


que  turpiter  neglectum.  lure  igitur  Weiskius  stuporis  plenus  exclamat'):  Archytamne, 
inquit,  summum  philosophum  et  mathematicum,  rei  publicae  gerendae  peritissimum,  in  litore 
promontorii  Calabriae  a  nautis  frequentato  haud  procul  ab  urbe  patria  Tarento  diutissime 
iacuisse  insepultum !  Nec  assentiri  possumus  Gerbero,  qui  his  verbis  acerbe  illusit,  quasi 
Weiskius  sola  exclamatione  impedire  voluisset,  quominus  veritati  fides  haberetur.  Argu- 
mentum  enim,  quo  Weiskium  impugnaturus  erat,  nec  firmum  nec  stabile  est^).  Num  Ar** 
chimedes,  cuius  sepulcrum  ignoratum  ab  Syracusanis,  septum  undique  et  vestitum  vepribus 
et  dumetis,  Cicero  quaestor  indagavit^),  recte  comparari  potest  cum  Archyta,  cuius  ossa 
in  ora  frequentatissima  arena  exigua  carere  dicuntur?  AnCiceronis  orationi  non  maior  fides 
tribuenda  est  quam  eorum,  qui  ex  Horatii  versibus  sensum  eliciunt,  quem  multi  improbant, 
ne  dicam  ineptum  ducunt?  Quid  quod  hac  exclamatione  non  opus  est?  Multae  aliae  cau- 
sae  obstant,  ne  Archytam  illum  naufragum  esse  concedamus.  lam  primum  quaeritur,  quo- 
modo  nauta  praetervehens  Archytam  e  longinquo  agnoscere  potuerit.      Ex  vv.  35  et  36 

„Quamquam  festinas,  non  est  mora  longa:  licebit 

Iniecto  ter  pulvere  curras." 

scilicet  recte  coniicitur  nautam  in  terra  non  esse,  sed  navi  sua  vehi :  nam  quae  causa  erat 
cur  illo  loco,  ubi  nec  portus  nec  emporium  ullum  esset,  in  terram  ascenderet?'*)  Corruit 
igitur  argumentum,  quo  nititur  Lenzius.  ^)  Nauta,  inquit,  nescio  an  Tarentinus  et  Archytae 
amicissimus,  civem  de  patria  optime  meritum  quamvis  corpore  deformatum  primo  aspectu 
agnoscere  debuit.      Ex  vv.  23 — 25  autem  :.. 

„  .  .  .  ne  parce  malignus  arenae 

Ossibus  et  capiti  inhumato 

Particulam  dare:" 

non  sine  causa  coiligimus  corporis  in  litore  per  longum  tempus  porrecti  partes  quodammodo 
iam  putrescendo  dissolutas  et  iniuria  tempestatis  divulsas  esse.  Ergo  qui  fieri  potuit,  ut 
nauta  sciret  illud,  quod  ex  navi  vix  conspiciebat,  Archytae  cadaver  esse  neque  alius  cuius- 
libet?  Quas  difficultates  ut  de  medio  tollat,  Gerberus  docere  studet  eiusmodi  dubitationes 
et  haesitationes  non  poetarum  esse,  sed  eorum^  qui  poeticae  viae  ac  rationis  prorsus  sint 
ignari.  Profecto  facile  esse  talium  rerum  magnam  copiam  proferre.  Nonne  eodem  iure 
quaeri,  quomodo  mortui  umbra  tam  levis  et  imbecilla  tantas  voces  edere  potucrit,  ut  maris 
fluctibus  valde  excitatis  nauta  propere  praetervehens  eas  auribus  perciperet?  Num  dubi- 
tari  posse,    quin  manes  nisi  sanguine  poto  in  veterum  fabulis  non  loquantur?     Sed  tpn 


^)     Weiske  pag.  o50. 

•)  G^rber  1.  1.  pag.  25:  „Wenn  eme  solche  Auscufung  hinreichend  ware,  um  die  Glaubwiirdigkeit  einer 
historischen  Thatsache  zu  verdachtigen,  dann  konnte  man  ia  mit  gleichem  Rechte  den  Cicero  durch  folgende 
exclamatorische  Frage  einer  Liige  zeihen:  „„Wie,  Archimedes,  ein  so  grosser  Mathematiker  und  hochver- 
dienter  Mann,  hatte,  vergessen  von  der  ganzen  Welt  und  von  seinen  undankbai-en  Mitbiirgern,  unter  Dist^la 
und  Dornen  versteckt  so  lange  liegen  sollen?"" 

»)    Cic.  Tuscul.  V,  23,  64. 

*)    Martin  pag.  8. 

»)    Lenz,  Epistola  de  Horatii  Oda  28,  lib.  I  ad  fraU-em  Chr.  Lud.  Lenz.  Gothae  1802. 

1* 


nimium  probat,  nihil  probat.     Antiqui  poetae  de  manium  sorte  ac  conditione  non  semper 
eadem  senserunt  atque  Homerus  Odyss.  XI,  147  sq.,  ubi  Tiresiam  Ulixi  dicentem  facit: 

^yhnivoi  fisv  718V  iag  vshvcov  ytatats^vrioataiv 

Atfjbatos  acaov  tfisv,  ods  toi  vrifiSQtsg  iviipsi' 

'Sli  ds  X*  initp^ovsoig,  o8s  toi  naXiv  staiv  OTtlaeat^*^ 

Cuius  rci  Horatius  ipse  testis  est.  In  satir.  libri  I,  8,  26  sq.  quidem,  ubi  Priapum  indu- 
cit  narrantem ,  quemadmodum  viderit  Canidiam  Saganamque  in  sepuicris  artes  magicas 
exercentes,  legimus: 

„. . .  Scalpere  terram 
Ungnibus  et  pullam  divellere  mordicus  agnam 
Coeperunt:    cruor  in  fossam  confusus,  ut  inde 
Manes  elicerent  animas  responsa  daturas." 

Sed  in  carmine  I,  28  Horatius  illum  antiquis  usitatissimum  morem,  secundum  quem  mortui 
Tivos  alloquuntur  ab  iisque  sepulturam  petunt,  imitaturus  sanguinem  manibus  libandum  non 
magis  curat  quam  alii  poetae.  Cfr.  Kirchmannum  de  funer.  Rom.  lib.  3,  pag.  485.,  qui 
ei  Nonno  attuiit: 

„ aUa  avj  kovqyj, 

Movvov  ifiol  (p&i.yi4va>  yXvytsgrjv  nsqixsvs  novir);» 
XsiqI  tsjj  nvyMtriv  oXiyrjv  xaQiv,  otfQa  tig  stnjj, 
TlaQ^svog  log  iXsaiQS  tov  hta  ys/^ 

et  Zonam  in  Anthol.  gr.  VH.  404 : 

j^AXXa  a^iQriiiaioi  ts  nal  a^sivoi  nXataiimvss 
Js^avt   Atyairig  ysitovog  riiovog' 
""Slgt   lx£  fuv  tjjafiad-ov  (ioqlov  ^Qaxv,  noXv  8s  ddxQVf 
^SLV,  insl  slg  oXoriv  idQafisg  iftnoQirpf.*' 

et  lulianum  ibidem  584. 

Quid  vero  dicam  de  exemplo,  quod  Gerberus  ad  sententiam  suam  sustentandam  ex 
Schilleri  operibus')  deprompsit?  Assentior  iis,  qui  propter  TroiJ/rfx^yHoratii  aiaffqoGvvfiviVL^- 
cant  ferri  vix  posse,  quod  vetus  poeta  hominem  vivum  et  umbram  tenuem  iilico  inter  se 
agnoscentes  finxerit.  Omnino  etiam  cavendum  est,  ne  temere  recentiorum  poetarum  car- 
mina  cum  Romanorum  vel  Graecorum  vatum  poematis  ^comparemus.  Sed  hanc  rem 
Biittamus. 

lam  considerandum  videtur,  qui  fieri  potuerit,  ut  Archytae  corpus  tamdiu  in  litore 
frequentissimo  inhumatum  iaceret.  Quis  ignorat,  quantopere  veteres  (cfr.  Aelian.  var.  hist. 
V,  14)  curaverint,  ut  pietati  erga  mortuos  satisfacerent  neve  eorum  debita  iura  violarent? 
(cfr.  Becker  Charicl.  H  p.  169).  Quo  maiore  diligentia  antiquitas  mortuorum  sorti  consu- 
lebat,  eo  minus  accidere  poterat,  ut  Tarentini  civis  unius  omnium  ingenio  ac  moribus  prae- 
stantissimi  obliviscerentur  aut  Apuli  viro,  qui  sapientiae  virtutisque  decus,  lumen  columenque 
patriae  habebatur,  munera  persolvere  praetermitterent,  quae  hominibus  vel  infimo  loco  orti» 


1)    SchiUer's  Rftuber  IV,  5. 


''sammam 


facile  darentur.      Nec  minus  mirum  est,    quod  nauta,    praesertim  quum  Tarentinum  esse 

verisimile  sit  —  cfr.  vv.  27  sq. 

„ multaque  merces, 

Unde  potest,  tibi  defluat  aequo 

Ab  love  Neptunoque  sacri  custode  Tarenti"  — , 

miseram  popularis  conditionem  tristemque  exitum  minime  deplorat.    Verbis,  quibus  civium 

summum  maximeque  egregium  alloquitur: 

„Nec  quidquam  tibi  prodest 

Aetherias  tentasse  domos  animoque  rotundum 

Percurrisse  polum", 

nihil  aliud  adiicit  quam  hanc  unam  vocem  „morituro".      Nonne  Archytas  dignus  fuit,  cui 

a  populari  quolibet  maius  gratiae  et  venerationis  documentum  tribueretur,  quam  ut  iste  ex- 

clamatione  tantum  opus  esse  ratus  philosophum  tam  illustrem  moriendi  necessitatem  doce- 

ret?  Nonne  naufragi,  cuius  ossa  tempestatibus  denudata  feris  esui  erant,  sors  longe  turpis- 

sima?    Certe,    si  Archytas  ille  naufragus  esset,    nauta,    qui  eum  in  priore  carminis  parte 

magnis  laudibus  eflfert,  durus  postea  non  dubitaret  Archytae  precibus  cedere.      Quamquam 

orationi  Archytae  etiam  minus  accommodatum  fuit  v.  21  sq.  dicere: 

„Me  quoque,  devexi  rapidus  comes  Orionis, 
Illyricis  Notus  obruit  undis^', 

quod  iam  supra  nauta,    quale  dux  clarissimus  mortis  genus  subierit,    satis  cognitum  habet. 

Cuius  rei  angustiis  commotus  Peerlkampius,  qui  totum  carmen  Archytae  esse  putat,  vv.  19 

et  20  eiiciendos  censuit:  nam  ita  ei  contigit,ut  vv.  21  sq.  et  v.  18  „Exitio  est  avidum  mare 

nautis'^  inter  se  arctius  connecterentur.    Praeterea  Martinus  nos  monet  nautae  verba  ,,prope 

litus  Matinum"  non  commutanda  esse  cum  „in  litore  Matino" ;    Archytae  sepulcrum  recte 

dici  prope  litus  esse,    naufragio  eiecti  corpus  melius  dicendum  esse  in  litore,    quam 

prope  litus.      Argumentum  autem  gravissimum,  ubi  totius  litis  cardo  vertitur,  est  hoc: 

Ne  verbo  quidem  nautam  alloqui  Archytam  ab  initio  carminis  indicat  poeta  —  in  v.  23 

„At  tu,  nauta,  etc."  primum  nautae  cuiusdam  persona  nobis  occurrit — ,  nedum  quemquam 

cum  Archyta  nondum  sepulto  colloqui  contendat.    Verba  contra  „Te  —  cohibent,  Archyta, 

pulveris  exigui  prope  litus  parvaMatinum  —  munera"docentArchytam  tumulo  iam  conditum 

esse.      Ac  si  ille  vir  sepultura  careret,    non  dubito,    quin  omnino  alia  exempla  ac  Tantali, 

Tithoni,  Minois,  Pythagorae  Horatius  in  memoriam  revocaturus  fuerit;    Polynicis  potius, 

Aiacis,  Polydori,  Palinuri  fata  repeti  oportuerat ').    Viri  docti  igitur  ad  unum  omnes,  qiio- 

niam  ex  interpretatione  verborum    „te  munera  cohibent"    fere  omnia  pendere  persuasum 

habebant,  arma  undique  comportabant,  quibus  adversariorum  rationes  repellerent.    Videa- 

mus,    qui  palmam  tulerint.      Gerberus  praecipue  affirmat  in  quatuor  primis  huius  carminis 

versibus  recte  interpretatis  nullum  alium  sensum  reperiri  posse  nisi  Archytjim  inhumatum 

esse,   sepulcrum   vero  vehementer  desiderare.      Bene  primum  facit,  quod  demonstrat  Bax- 

terum,  lanium,  Mitscherlichium  nec  vocabulo  ,,cohibere"  accurate  perpenso  nec  elocutione 


»)    Brandt,  Quaestt.  Horatianae.    Pars  prior.    Disputatio  philologa.    Monasterii  1854. 


\ 


,,parva  munera  pulTeris  exigui"  recte  explicata  tota  via  errasse.  Neque  enim  cumlanio  di- 
cendum  est:    „Tristis  avTi^efricl   Te,  qui  totam  terram  mente  complectebaris,  nunc  cohi- 

l,ent    munera,    i.  e.  tu  nunc  terrae  exiguam  partem,    exiguum  spatium  occupas;    — 

cohibere  autem  i.  tenere,  continere  non  modo  locus  clausus  dicitur,  sed  universe,  quem 
quis  occupat^S  nec  Mitscherlichii  verba  sunt  probanda:  „Cohibent  te,  habent  te,  ^eccvt/H. 
Scilicet  terra,  regio,  locus  nos  tenere  dicitur,  in  quo  versamur,  quem  occupamus,  adiuncta 
tamen  necessitatis,  ut  ita  dicam,  notione."  „Cohibere"  profecto  non  idem  valet  ac  „tenere'^ : 
quod  probatur  permultis  exemplis.  Cfr.  tantum  locos  Horatianos  Od.  II,  20,  8  :  „nec  Stygia 
cohibebor  unda'' ;    III,  4,  80  „Pirithoum  cohibent  catenae'* ;    III,  14,  21  sq. 


»1  *ii, 


„Dic  et  argutae  properet  Neaerae 
Myrrheum  nodo  cohibere  crinem.'* 

Ubivis  inveneris  voc.  „cohibere"  Horatium  pariter  uti  ac  retinere,  prohibere,  includere  ali- 

quem  sive  invitum  si^e  natura  eius  reluctante ;   nunquam  autem  huius  vocabuli  sensum  apud 

eum  congruere  cum  simpliciore  occupandi  notione.  Vehementer  etiam  errant  illi  interpretes, 

quum  voc.  „pulvis"  pro  „terra,  humo"  et  voc.  „munera^'  in  v.  4.  pleonastico  quodam  sensu 

sumant.     Nescio,  quo  iure  lanius  dFcat:   „Munera  pulveris  pro  pulvere;    nam  munus 

eleganti  usu  antiqui  sermonis  poetici   id  quod  ad  rem  pertinet ,  quod  eius  naturam  consti- 

tuit;  et  sic  munus  rei  nil  amplius  quam  res  ipsa."     Nec  melius  Mitscherlichius,  etiamsi 

linguae  Graecae  usu  nitatur:  „Munera  pulveris,  uoToff,  .ci^^oc,  portio  exigua  pulveris,  arena 

exigua,  locus  exiguus,   quem  explet,  in  quo  iacet  corpus."      lam  Weiskius»)  hanc  contor- 

tam  parumque  artificiosam  explicandi  rationem  acute  castigat:   vocabulo  „munus''  non  tam 

Graecorum  fitQog  quam  i:ifji.f},  yiQac  respondere,  quae  vocc.  potissimum  de  supremis  in  mor- 

tuos  coUatis  officiis  dicantur.     Cfr.  Doederlein.   Synon.  IV,  142.      Male  autem  Gerberus^ 

in  Gesneri  partes    abiit,    monens  vatem  Venusinum  quum  locis  obscurioribus  fere  semper 

lucem  clariorem  ipsum  attulisse   tum  hic    quoque    id    egisse,    ut    „parva  munera''    infra 

plenius  illustrarentur.      Quod  si  cavendum  est,  ne  nimis  Weiskio   confidamus  argumentanti 

carminis  finem  non  esse  adhibendum  ad  eius  priorem  partem  interpretandam,  tantum  abest, 

ut  eius  verba  ridicula  habeamus,  ut  quaeramus,  num  revera  v.  25  „particula  arenae"  et  v. 

36  „iniecto  ter  pulvere"  eodem  sensu  ponenda  sint  ac  v.  4  „parva  munera.*'    Gesnerus 

vero  scribit:    „Malim  ita,  munera  pulveris  exigui  nondum  tibi  persoluta,  sepulturae  inopia, 

retinent  umbram  tuam,  ne  liceat  tibi  Styga  traiicere" ;  sumit  igitur  „munera''  sensu,  ut  ita 

dicam,  negativo,  quasi  addita  sint  vocc.  „tibi  denegata,  tibi  nondum  persoluta".    Quamvis 


J)  Weiske  pag.  353  „Angebliche  Graecismen  sollen  eine  Bedeutung  moglich  machen,  die  man  hier  zu 
finden  voraus  beschlossen  hatte.  Wo  ware  denn  „munus'^  bloss  umschreibend  gebraucht?  Ueberall  bezeich- 
net  es  entweder  eine  Gabe  oder  ein  Geschaft  Warum  filhrte  man  iUQog,  was  munus  nicht  bedeuiet,  an, 
und  nicht  vielmehr  ysQug,  Ttf*i  was  ganz  entsprechend,  ebenso  wie  munus  von  den  den  Todten  erwiesenen 
Khren  gebraucht  wird. 

•)    Gerber  pag.  9. 


Dacerius'),  Vanderbourgius,  Doeringius,  Schreibenis^),  alii  idem  senserint,  mihi  tamen 
non  probabile  videtur.  lam  primum  quaeritur,  num  opiniones  alioquin  de  Styge  prolatas  iure 
etiam,  ubi  non  manifesto  indicentur,  ibi  adesse  suspicemur.  Nonne  inter  oranes  constat  in 
iis  rebus  fabulas  veteres  saepenumero  dissentire  et  poetas  sequi  solere  id,  quod  modo  ex  re 
sit.  Deinde,  ut  cum  Weiskio  loquar,  cave,  formulae  dicendi  ,,me  res  cohibet"  eundem 
sensum  tribuas  ac  „retinet  me  res  valde  expetenda."  Ac  quid  simplicius  est  quam  hoc 
loco  „cohibere"  ponere  pro  ,,includere,  circumdare,  amplecti'',  ita  ut  vertas:  „Dich  um- 
giebt,  dich  umfangt  eine  kleine  Gabe  geringen  Staubes,'*  non :  „Die  Versagung  wenigen 
Staubes  halt  dich  fest  diesseits  des  Styx;  dir  fehlen  sogar  die  wenigen  Korner,  die  nothig 
sind,  deinen  Schatten  zur  Unterwelt  zu  befordern;^)  das  Begrabniss  halt  dich  noch  hier 
zuriick.''  Tum  quotiescunque  Gerberus  demonstrare  gestivit  hic  verba,  quae  desunt, 
5,citra  Stygem"  et  „negata''  suggerenda  esse,  quotcunque  exempla  ex  scriptoribus  et  anti- 
quioris  et  recentioris  aetatis  contulit,  ut  istius  oratoriae  quamvis  obscurae  brevitatis  usum 
confirmaret,  verborum,  de  quibus  agitur,  interpretatio  a  Weiskio  acriter  defensa  multo  di- 
gnior  est,  quae  collaudetur.  Adversarii  ipsi  eam  tanquam  falsam  non  modo  non  reiiciunt, 
sed  ad  verborum  textum  bene  .accommodari  posse  concedunt.  Huc  accedit,  quod  Gerberi 
sententia,  licet  ad  sermonis  latini  usum  interdum  quadret,  hic  tamen  nimis  subtile  quid,  ne 
dicam  durum  ac  contortum  habet.  Num  poeta  elegans  statim  ab  initio  oratione  tam  ob- 
scura  ac  perplexa  utitur?  Quare  Gerberi  viam  nobis  non  ineundam  esse  credo  nisi  dira 
quadam  necessitate  coactis  omnibusque  aliis  interpretandi  auxiliis  destitutis.  Sic  quoque 
inter  alios  cogitaverunt  Meinekius'*)  et  quodammodo  Eichstadius,  ^)  ad  quem  infra  mox 
redibo.  Porro  quis  est,  qui  dubitaverit,  quin  totius  loci  vis  atque  ipceQyeia,  quae  ex  verbo- 
rum  oppositione  oriatur,  Gerberi  interpretatione  enervetur?  Nempe  hanc  statuit  oppositio- 
nem :  Te,  qui  omnia  perscrutatus  es  et  permensus,  mare  et  terram  et  numero  carentem 
arenam,  te  nunc  morantur  pulveris  exigui  parva  munera  scil.  denegata.  At  maior  existit 
oppositionis  vis,  si  ita  explices :     Te,  qui  omnia  animo  percurristi,  hic  pulvis  exiguus,  par- 


»)  Oeuvres  d'Horace  par  Dacier.  Amst.  1727  p.  248;  „De  petits  pr^sens  de  poussi^re  vous  retiennent 
sur  ce  rivage  de  Matine^  pour  dire,  faute  de  quelques  petits  prisens  de  poussi^re  vous  Hes  retenu  etc. 
Cette  fa§on  de  parler  n'est  pas  si  extraordinaire  qu'elle  le  parait  d'^bord;  elle  nous  est  encore  tr^s-fami- 
lifere;  car  un  homme  qui  partira  un  peu  tard  pour  l'armee,  dira  fort  bien,  que  son  equipage  Ta  retenu, 
pour  dire,  son  dquipage  qui  n^^ait  pas  yrU,  qui  lui  manquait.  Cest  donc  ici  une  ellipse  parva'  munera 
te  cohibent,  on  sous-entend  tibi  deficientia,  tibi  negata,  quibus  indiges,  qui  vous  manquent." 

*)    Schreiberi  de  Horatii  aliquot  locis  disputationes.    Neo-Brandenburgi.  1824. 

')    Gerber  pag.  14. 

*)  Philologus  1850,  Bd.  V,  171  sq.:  „Wie  will  man  es  femer  mit  den  Gesetzen  einer  vemiinftigen  In- 
terpretation  vereinigen,  wenn  die  Worte  „pulveris  exigui  cohibent  te  munera"  den  Sinn  haben  sollen,  Ar- 
chytas  liege  hier  unbeerdigt,  und  nicht  vielmehr  den,  dass  Archytas,  der  mit  seinem  Geist  die  Welt  umfasst 
habe,  ietzt  auf  den  engen  Raum  eines  winzigen  Grabes  beschrankt  sei?  Die  Unhaltbarkeit  iener  Erklarung 
xeigen  ia  deuUich  genug  die  folgenden  Beispiele  von  der  unabwendbaren  Uothwendigkeit  des  Todes." 

•)    Abr.  Eichstadii  Paradoxorum  Horatianoram  Spec.  XII.    Jenae  1843.  paf.  4. 


Tiu  tumulus  tegit. ')  Alii  quidem,  ut  Peerlkampius  et  Eichstadius,  statuunt  corpus  mortui 
iam  ante  adventum  nautae  arena  leyiter  tectum  fuisse,  omni  ex  parte  vero  non  conditum, 
atque  ita  interpretantur :  Te  cohibent  pulveris  exigui  munera  i.  e.  quae  quis  praeteriens 
iam  dederat.  Hi  igitur  ducunt  corpus  totum  terra  obruendum  fuisse,  priusquam  umbra 
ad  inferos  descenderet,  et  oppositionem  definiunt  talem:  ,,Qui  yivus  totam  terram  et  mare 
eras  emensus,  tibi  mortuo  yix  paullulum  arenae  munus  nescio  cuius  praetereuntis  obtigit.^^ 
At  ista  oppositio  languet  nec  apta  est  yerbis  y.  36,  siye  Archytae  siye  aliusyis  sunt:  „lice- 
bit  iniecto  ter  pulyere  curras."  lusta  enim  soluta  erant  ter  pulyere  corpori  iniecto.^)  Quid 
ergo?  Num  Archytas  idem  rogat,  quod  iam  habet?  An  ridiculae  isti  Mureti  coniecturae 
locus  est?')  „Quid  est  quod  Horatius,"  inquit  ille,  „in  Archytae  Tarentini  epitaphio  bis 
pulyerem  nominat?  Opinor  eum  respexisse  ad  superstitionem  yeterum,  qui  non  integras  ac 
solitas  glebas,  sed  tritum  ac  minutum  pulyerem  iniiciebant  mortuis,  credo,  ne  pressu  dolo- 
rem  eis  aliquem  afferrent :  nam  eis  etiam  leyem  ac  mollem  terram  optare  soliti  erant.'^  Immo 
vero  tota  Eichstadii  interpretatio  corruit.  Falso  igitur :  ,,Nec  repugnant,"  inquit,  ,,expli- 
cationi  nostrae  vv.  23 — 36,  ubi  naufragus  petit,  ut  nauta  ter  corpori  suo  pulverem  iniiciat. 
Quidni  enim  petat,  ut  faciat  idem  inhumato  capiti,  quod  alius  religione  motus  iam  fece- 
rat?"  Quin  etiam,  si  pro  re  comperta  haberemus  plus  pulveris  cadaveribus  opus  fuisse 
quam  arenam  manu  plena  ter  iactam,  in  Gerberi  explicationem  iam  supra  refutatam  denuo 
incideremus;  illa  nempe  munera,  quae  nonnulli  praetereuntes  ex  religiosa  consuetudine  in 
ignotum  cadaver  proiecerant,  umbram  citra  Archerontem  non  cohibebant,  sed  reliqua  non- 
dum  tributa.  Ergo  sequitur,  ut  is,  qui  vv.  23 — 36  a  nauta  sepulturam  anxie  petit  eiusque 
animum  obtestationibus  atque  exsecrationibus  flectere  studet,  certe  Archytas  non  sit.  De- 
nique  facere  non  possum,  quin  cum  Weiskio"*)  dicam  mirum  esse,  si  Horatius,  quum  qua- 
dringentis  fere  annis  post  Archytam  mortuum  floreret,  Platonis  aequalem  inhumatum  finxe- 
rit.  Nec  intelligo,  quo  iure  in  hanc  rem  Dacerii  verba  cadant:  „N'est-il  pas  permis  aux 
poetes  des'egayer  sur  les  histoires  les  plus  anciennes?  Et  tous  les  temps  ne  sont-ils  pas  de 
leur  ressort?  Cest  navoir  nul  goiit  pour  la  poesie  que  de  s'arreter  a  de  scrupules  si  mal 
fondes."  Horatii  aetate  Archytae  corpus  quum  iam  dudum  sepultum  esset,  multo  utique 
facilius  est  cogitare  poetam  noto  illius  civis  Tarentini  tumulo  conspecto  consilium  cepisse 
de  communi  omnium  morte  disserendi  quam  coniicere  tempora  vetustissima  ab  eo  ideo  tan- 
tnm  in  memoriam  esse  revocata,  ut  miserrimae  philosophi  summi  sortis  describendae  occa- 
sione  oblata  docere  posset  omnibus  esse  moriendum.      Quam  difficultatem  ut  effugerent, 


*)  Cfr.  Simmias  Theb.  I  (Brunck.  Anal.  I  p.  168):  tov  6s...  xov  tQayiyirig  Movotjg  aaxBQtt...  xv^^og 
%tt  Tial  yijg  oUyov  fUQog.  Antipater  Sidon.  69  (Brunck.  Anal.  II.  p.  25):  si  ^oUya  TtQvnzoD  xov  xr^kUov, 
Branck.  An.  II.  p.  124:     iq  x^atiaXriv  6  xoaog  ujtedvg  xovlv, 

•)  Cic.  de  legg.  11,  22.  57:  iniecta  gleba  corpus  humatum,  ita  ut  insepulta  sepultura  esset.  —  Plin. 
H.  N.  Vn,  55. 

•)    Muret.  V.  L.  X,  19. 

*)    Weiske  pag.  350. 


carminis  argumentum  eiusque  tractationem  a  Graeco  aliquo  poeta  Horatium  mutuatum  esse 
quidam  censuerunt.  Nemini,  inquit  Mitscherlichius,  qui  vel  leviter  anthologiam  graecam 
attigit,  id  dubium  esse  potest.  Addit  verisimillimum  esse  eidvlXiov  vei  etiam  epigramma 
Alexandrinae  aetatis  poetam  nimis  imitatum  fuisse.  Quam  pinidenter  Weiskius 
monuit,  ne  quis  Mitscherlichii  vestigiis  acrius  insisteret:  quantacunque  similitudo  inter  sin- 
gulos  locos  et  Horatii  et  Graecorum  poetarum  esset,  inde  minime  effici  totum  carmen 
ipsum  ex  Graecis  fontibus  defluxisse ;  non  Ancum  nec  TuUum,  sed  Tantalum,  Tithonum,  Mi- 
noem,  Pythagoram  nominatos  esse,  quod  initio  de  Archyta  Pythagoreo,  homine  in  Magna 
Graecia  orto,  diceretur;  quae  indolem  Venusinam  proderent,  satis  inesse  rerum,  e.  g.  litus 
Matinum^)  v.  3  et  Venusinas  silvas  v.  26.  Nam  aliquot  eo  temeritatis  pervenerunt,  ut 
Leonidae  Tarentini  cuiusdam,  qui  circiter  annum  270  a.  C.  vixit,  carmen  de  flebili  Archy- 
tae  morte  compositum  Horatium  in  suum  usum  vertisse  pro  comperto  haberent.^) 

Sed  ponamus  dialogum  esse  inter  Archytae  manes  et  nautam  aliquem  praetervehen- 
tem,  etiamnunc  in  quaestione  versatur,  qua  ratione  personarum  confinium  constituendum 
sit:  qua  in  re  interpretes  multum  diuque  desudaverunt.  Notum  est  magnum  eorum  nu- 
merum  versus  ita  distribuere,  ut  primi  sex  nautae  sint,  reliqui  Archytae.^)  Sed  quibus 
argumentis  ii  confisi  sunt?  Wolfius"*),  ut  cum  philologorum  parente  disputationem  incipiam, 
primum  dicit  auctoritate  et  scholiastanim  et  librorum  manuscriptorum  sententiam  suam 
confirmari;  hoc  certe  loco  signum  aliquod,  quo  diversae  personae  distinguerentur,  iis  non 
defuisse.  Quid  tamen  valent  ad  talem  rem  diiudicandam  scholiastarum  voces?  Ubi  porro 
id  libfi  manuscripti  testantur?  Nonne  potius  apparet,  vel  si  tale  quid  in  nonnullis  inveniatur, 
eiusmodi  additamenta  non  immerito  librariis  scribisve,  qui  interpretationem  suam  aliis  com- 
mendari  voluerint,  vitio  vertenda  esse?  At  vir  ille  egregius  dixerit  gradatione  quadam  orationis 
v.  7  ineunte  diversorum  hominum  colloquium  indicari:  quum  enim,  qui  respondentis  partes 
susceperit,  lubentissime  a  rebus  minoribus  ad  maiores  altioresque  eum  ascendere  solere ,  tum 
illic  quoque  ad  Tantali,  Tithoni,  Minois,  Pythagorae  exempla  afferenda  transire  Archytae 
umbram  ardore  animi  magis  effervescente.  ^)  Quod  quidem  bene;  sed  non  opus  est  inde 
sequi,  ut  homines  vice  alterna  loquantur.      Gradationi  orationis  non  raro  etiam  iocus  est, 


1 )     Cfr.  Od.  IV,  2,  27  apis  Matina. 

«)  Lenz  1.  1.  Fuhrmann  Handbuch  d.  class.  Literatur  Bd.  I.  p.  438 :  „Leonidas  von  Tarent  schrieb  meh- 
rere  Epigramme,  wovon  verschiedene  z.  B.  eins  auf  deu  unglucklichen  Tod  des  Philosophen  Archytas  von 
Tarent,  welches  sich  Horaz  zum  Muster  seiner  Ode  auf  den  Archytas  nahm,  auf  s.  Zeitgenossen  sich  bezogen." 

»)  Landinus,  Lambinus,  Bentleius,  lanius,  F.  A.  Wolfius,  cuius  verba  afferre  liceat:  „Fande  sich  auch 
durchaus  keine  Spur  der  ietzt  iiblichen  Erklarungsweise  aus  dem  Alterthume,  so  miisste,  glaube  ich,  die 
Anlage  und  Manier  der  Ode,  der  Gang  der  Ideen,  Farbe  und  Ton  darin,  die  Herausgeber  schon  langst  da- 
hin  geleitet  haben."     Mitscherlichius,  loh.  H.  Vossius,  Lenzius,  Eichstadius,  Gerberus,  alii. 

*)  Cfr.  Philosophische  Blicke  auf  Wissenschaft  und  Menschenleben  Bd.  I.  Stuck  II  (V).  Halle  1789 
herausgegeben  von  Heinzelmann. 

*)  Wolf  1.  1.  „Die  Empfmdung  entscheidet  ziemlich  sicher ,  dass  mit  Occidit  eine  neue  Gedankenreihe 
anfangt;  der  Antworter  im  Dialog  sagt  mit  einem  gewissen  Feuer  immer  etwas  mehr,  etwas  starkerea 
und  ausfuhrlicheres,  als  der  andere  ^    es  soU  nicht  bloss  Ausfahrung  und  Fortsetzung  des  Gedankens  sein." 

quum  unius  eiusdemque  verba  occurrunt :  quin  etiam,  si  non  adesset,  interdum  eam  deside- 
raremus.  Qua  re  in  carminibus  ipsis  Horatianis  ubivis  vestigia  huius  generis  dicendi  repe- 
riuntur.  At  inter  w.  6  et  7  sententiae  distant,  ita  ut  oratio  quasi  hiet.  Quid?  Nonne 
particulam  „et"  tanquam  externum  coniungendi  adiumentum  additum  legimus?^)  Mea  qui- 
dem  sententia  oratio  nec  abrupta  nec  intercisa  est,  sed  aequabili  constantique  modo  a  rebus 
propioribus  ad  remotiores,  ab  Archyta  ad  heroes  deorumque  convivas  procedens  unam 
«andemque  sententiam  ,,omnibus  esse  moriendum"  per  omnes  partes  exponit.  Itaque  non 
est,  quod  propter  verba  „Occidit  et . . .,  quae  non  sint  ita  comparata,  ut  apte  cum  iis,  quae 
praecedunt,  conne:xa  esse  videantur,  hic  vitium  latere  rati  cum  Martino  ducamus  pro  ^^et" 
legendum  esse  ^ut",  praesertim  quum  in  nullo  codice,  quod  sciam,  ea  coniectura  invenia- 
tur.  Immo  vero  cumWeiskio  facimus,^)  qui  miratur  stultitiam  eorum,  qui  Tantali,  aliorum 
exempla  ab  Archyta  tantummodo  afferri  censent,  ut  inevitabili  moriendi  necessitate  in  uni- 
versum  et  copiose  nautae  probata  etiam  sibi  ipsi  moriendum  fuisse  ostendat.  Num  nauta 
de  hac  necessitate  omnino  dubitabat,  ut  docendus  videretur?  Igitur  quisquis  hic  verba  fa- 
cit,  multo  aptius  ac  simplicius  argumentum  est  hoc:  ^^Te,  Archyta,  quamquam  terram 
coelumque  animo  peragrasti,  mors  abripuit.  Quid  mirum?  Tithonus,*  Tantalus,  Minos,  Py- 
thagoras  mortem  obierunt.'^  Praeterea  Martinus  in  dissertatione  sua,  ut  pervulgatam  ver- 
suum  distribuendorum  rationem  futilem  ostenderet,  duo  argumenta  proposuit,  quorum  unum 
probo,  alterum  reiicio.  Merito  quaerit:  „Quid  tam  ionga  oratione  Archytae  opus  erat? 
Cur  non  statim  sepulturam  quaerit,  quam  celerrime  fieri  cupit  ?"  Certe  enim  in  summi  phi- 
losophi  ore  loci  communes ,  quibus  de  inexorabili  mortalium  sorte  agitur,  maxime  languent. 
Tum  minus  acute:  ,,Si  autem,  inquit,  Archytas  exempla  illa  affert,  ut  iis  se  quasi  console- 
tur,  vereor,  ne  tum  vel  arrogantiae  possit  accusari  vel  levitatis,  quum  de  Pythagora  ipse 
Pythagoreus  ita  loquatur,  ut  si  eum  irridere  velit."  Nec  enim  intelligo,  si  quidem  lectio 
usitata  „occidit  et"  tuenda  est,  qua  de  causa  Archytas  vel  arrogantiae  vel  levitatis  insimu- 
landus  sit.  Minime  hominem  vel  modestissimum  dedecet  dicere  haec :  Quum  viris  deorum 
consuetudine  usis  iam  moriendum  esset,  fieri  non  potuit,  quin  ego  morti  succumberem?  An 
omnino  arrogantis  est  heroum  nomina  appellare  de  iisque  vera  dicere?  At  non  dubitaveris, 
quin  verba  „. . .  habentque  —  Tartara  Panthoiden  ,  iterum  Orco  demissum  etc."  irrisionem 
Pythagorae  doctrinaeque  Peripateticorum  sapiant.  Certo  quidem  scio,  quot  vifi  docti  idem 
arbitrati  contenderint  Horatium,  praeceptis  Epicuri  addictum,  quum  toto  carmine  tum  illis 
verbis  id  imprimis  egisse,  ut  arcana  renati  Pythagorae  illuderet^);  sed  iis  assentior,  qui  et 
rei  gravitate  etArchytae,  viri  admirandae  virtutis,  auctoritate  asperam  poetae  cavillationem 
suspicari  prohibentur.      Tantum  abest,  ut  Pythagoras  irrideatur,  quod  Panthoides  nomina- 


*)  Cfr.  Ovid.  ex  Ponto  III,  2,  33 :  occidit  et  Theseus  etc.  —  Hora.  II.  qp,  106  sq. :  ccXXa  «pttos,  d-dvs  xai  av 
.  .  xdt9av£  Tial  TldtQortlos. 

■)    Weiske  pag.  355.     Martin  pag.  8. 

■)  E.  g.  Torrentius  in  comment :  „Horatium  ridere  quasi  Pythagoreos  voluisse,  ideo  etiam  arenam  me- 
tientem  finxisse.'*  —  Dacier  I.  1.  pag.  246:  „Horace  fit  cette  Ode  .  .  .  pour  se  moquer  de  la  ridicule  opinion 
des  Pythagoriciens  sur  la  metempsychose,  en  introduisant  un  Pythagoricien  mSme,  qui  prie  de  renterrer."    . 

tur  nec  quidquam  ,,ultra  nervos  atque  cutem"  (cfr.  Diog.  Laert.Vin,  1,  19:  decfxa  %elvai  r^g 

tpvxrjg  rac  ifXi^ac  xai  zag  aQzr^Qiag  xai  %a  revqa^  morti  concessisse  dicitur,  ut  Horatium  Pin- 

dari  rationem  imitaturum  neque  a  iuvenili  quadam  orationis  redundantia  ac  tumore  abstinuisse 

et  Icari  sortem  aegre  vitasse  existimem. ')    Cfr.  Od.  IV,  11. 

Pindarum  quisquis  studet  aemulari,  I- 
ule  ceratis  ope  Daedalea 
nititur  pennis  .  . 

lam  tempus  est  ad  propositum  reverti.      Ex    v.    14    quoque  liquet  inde  ab  v.  7  non 

Archytam,  sed  alium  quem  loqui;    inepte  enim  ille  verbis   ,,iudice  te"    ad  nautae  iudicium 

provocaret.      Cui  incommodo  ut  medeantur,    alii  nautam  satis  doctum  intelHgunt,    alii   ab 

Obbarii  partibus  stant,  alii  ,,te"  cum  „me"  —  coniecturam  „iudice  se"   iure   omitto   — 

commutandum  putant.      Sed  coniectura  „me"  contra  omnium  librorum  mss.  lectionem  pro- 

bata^)  quid  prodest?    Ponamus  verba  „iudice  me"  pariter  ac  „mea  quidem  sententia"  La- 

tinae  linguae  usui  respondere  vel  ita  interpretanda  esse,  ut  significent  ,,quod  ego  iudicare 

possum",  tale  additamentum  hic  saltem  non  modo  languidum  quiddam  ac  frigidum  habet 

—  quis  est  enim,  qui  coram  philosopho  Pythagoram  „non  sordidum  auctorem  naturae  ve- 

rique"  negaverit?  —  sed  nimium  fastidium  testatur.      Quidam,  ut  supra  dixi,  nautam  non 

plane  indoctum  fuisse  docent.     Sic  Carolus  Fea:    „Recte",  ait,  ,,iudicium  nautae,  sui  con- 

civis,    non  imperiti  Archytas  appellat,    quippe  qui,    si  tanta  de  ipso  praedicat,    Pythagorae 

discipulo,  et  novisse  poterat  Pythagoram  in  rebus  divinis  et  humanis,  in  physica  et  ethica, 

celeberrimum  fuisse,  praesertim  in  inferiori  Italiae  parte,  etiam  apud  vulgus  ....  Pythago- 

ram,    vix  Crotonam  appulsum,    nautiset   piscatoribus   primum   innotuisse,    qui  eius 

scientiam  in  divinando  admirati  eam  divulgarunt  etc."      Neque  aliter  Wolfius^),    qui  verba 

„te  iudice"  liberius  sic  explicat :    „Quem  tu  tamen  iudicabis  excellentem  fuisse  naturae  ve- 

rique  auctorem."    At  periculum  est,  ne  interpretes,  si  nautam  eundem  esse  ac  navis  magi- 

strum  vel  mercatorem  vel  omnino  vectorem  dicant,  a  vero  aberrent.      Nonne  potius  nautae 

notio  eum  indicat,  cuius  est  navem  agere?*)    Horatius  sane  idem  videtur  sensisse;    evol- 

vas,  quaeso,  Od.  IH,  16,  15  „munera  navium  —  saevos  illaqueant  duces"  et  Serm.  I,  5, 

3:  „forum  Appi  —  difTertum  nautis 'cauponibus  atque  malignis".^)      Sed  demus  adversa- 

riis  nautam  esse  doctum  quendam  navicularium  Tarentinum,  nihil  inde  ii  lucrantur.      Nam 

verisimile  est,  ut  Archytas,  Pythagoreorum  quasi  lumen,  Platone  paulo  inferior,  ad  hominis 


»)  Similiter  Teuffel  in  N.  lahrbuch.  fiir  Phil.  u.  Pad.  Lpz.  1844:  „Horaz  liess  sich  bei  der  Ausfiihrung 
nach  seiiier  haufigen  Art  in's  Weite  fuhren  und  machte  das  Stiick  durch  ungehorige  Schwellung  der  didak- 
tischen  und  mythologischen  Partieen  zu  einem  kiinstlerisch  verwerflichen,  unformlichen  und  verworrenen. 
—  Viele  strauben  sich  gegen  ein  derartiges  Resultat,  um  die  vermeintliche  Ehre  des  Dichters  zu  retten.'* 

«)     Eam  ab  anonymo  Cuninghamii  ncscio  an  inventam  recepit  inter  alios  lanius.  , 

»)  Vermischte  Schriften  und  Aufsatze.  Hal.  1802.  pag.  447.  Cfr.  Lenz  L  L:  „Modeste  igitur,  ne  praeco- 
nium  magistri  Pythagorae  ex  ore  discipuli  suspectum  sit,  laudem  tov  aocpov  tanquam  ex  ore  ipsius  nautae 
decerptam  auctori  euo  reddit.  Nec  absimili  modo  Corydon  in  Virgilii  Ecloga  II,  26  sq.  ad  Alexin:  Non  ego 
Daphnin,  ait,  iudice  te,  metuam,  pulcritudinis  suae  iudicium,  ut  arrogantiae  speciem  a  se  amoliatur,  f^eUciis 
suis  integris  relinquens." 

*}    Cfr.  Klotzii  Lexicon  sub  v.  navita:     „Seemann,  Schiffer,  Matrose." 

*)    Kirchner  z.  d.  Satiren  pag.  163. 

nullius  iudicium  nisi  philosophi  Italicae  sectae  addicti  ita  proYocaverit  .Quamobrem  multi 
eo  adducti  sunt,  ut  verba  „te  iudice"  minus  accurate  interpretarentur,  ne  Archytas  nautae 
quamvis  liberalioris  animi  nimiam  doctrinam  tribuere  videretur.  Alii  enim  ea  ita  verterunt, 
ut  Mitscherlichius :  „vel  te  iudice  i.  e.  quem  vel  tu,  qui  philosophiae  arcanis  non  omnino 
initiatus  es,  non  sordidum  iudices",  textus,  qui  vocabulo  „vel"  caret,  parum  ratione  habita 
nec  eiusmodi  interpretamenti  ineptiis  satis  perpensis ;  alii  ut  Gerberus :  ,,daran  wirst  du 
selbst  nicht  zweifeln";  alii  ut  Obbarius:  ,,Iedermann  erkennt  Pythagoras  als  eine  Autori- 
tat  an",  quasi  legeretur„iudice  et  te  et  omnibus,  qui  de  Pythagora  unquam  inaudiverunt"; 
alii :  „der  sag  selber" ;  alii  aliter.  Contra  Doederleinius  *)  nos  diserte  docet  „te  iudice" 
idem  valere  ac  „te  ex  re,  non  ex  sententia  iudicante",  quippe  quod  nec  in  nautam  nec  in 
quodvis  hominum  genus  conveniat.  —  Denique  versuum  distributio,  quae  vulgo  habetur, 
minus  placet,  quod  secundum  eam  duarum  carminis  partium  aequalitas  penitus  tollitur: 
quam  brevis  nautae  compellatio,  quam  longa  philosophi  responsio!  Postremo  autem  mo- 
nendum  est,  ne  iis,  quae  Schillerus  notat,^)  nimis  confidamus.  Ille:  „Quum  poetae  Ro- 
mani",  ait,  „tum  Horatius  hominis,  quem  alloquitur,  nomen  prope  ab  initio  orationis 
ponere  solet.  Quem  quidem  usum,  si  nautam  post  v.  6  non  amplius  loquentem  facimus^ 
non  modo  leviter  negligimus,  sed  quaternorum  versuum  strophis  a  Meinekio  introductis  lo- 
cum  vix  relinquimus."  At  interdum  poetae  alium  quem  medio  in  carmine  compellant  (cfr. 
Od.  I,  4,  14:  o  beate  Sexti)^):  nec  tanta  Meinekii  auctoritas  est,  ut  strophica  eius  lex 
etiam  ad  iambos  accommodanda  a  viris  doctis  non  impugnetur.  ^*)  Nam  mirantur  fere  nus- 
quam  in  hoc  carmine  post  quaternos  versus  interpunctione  ulla  addita  sententiam  absolu- 
tam  ac  perfectam  apparere.  — 

Novam,  ut  hoc  deinceps  memorem,  partitionem  fecit  Ruedigerus  ^) ,  aspernatus  Dil- 
lenburgeri,  Buttmanni,  aliorum,  de  quibus  infra  dicam,  sententias.  „Nimirum",  inquit, 
„non  negaveris  w.  1 — 14  „Te  maris  . ..  iudice  te  non  sordidus  auctor  —  naturae  veri- 
que"  esse  nautae  et  w.  20 — 36  „Me  quoque  devexi"  usque  ad  finem  umbrae;  rem 
evincit  pronominum  personaliuni  usus.  lam  fuere,  qui  a  v.  17,  alii,  qui  a  v.  20  umbram 
toquentem  facerent.  Neutris  assentior.  Immo  verba  umbrae  incipiunt,  ni  fallor,  a  v.  me- 
dio  15  ,,Sed  omnes  una  manet  nox".  Etenim  sententia  his  verbis  expressa  partite  expli- 
catur:  Furiae  dant  alios  Marti,  nautis  exitio  est  mare,  nemini  parcit  Proserpina.  Hanc 
optime  excipit  v.  20  „me  quoque  Notus  obruit  undis".  Scilicet  particula  quoque  impedit, 


*)  Latein.  Synonymik.  P.  V,  299:  „Der  censens  wird  als  stimmender  senator,  der  iudicans  als  formli- 
cher  Richter,  der  arbitrans  als  Schiedsrichter,  der  aestimans  als  Taxator  vorgestellt.  Da  diese  sammtlich 
als  berufene  Urtheiler  gedacht  werden,  so  tritt  der  Begriff  des  subiectiven  Dafiirhaltens  bei  ihrer  Mei- 
nung  als  einer  com  petenten  Begutachtung  weit  mehr  in  den  Hintergrund,  als  bei  opinari,  putare, 
existimare,  reri  und  ducere,  wobei  man  zunftchst  an  Privatmeinungen  denkt." 

•)  Cfr.  Horatiana  in  der  Zeitschrift  f.  Alterthumswissenschaft  1841,  Nr.  55. 

»)  Dillenburgeri  Quaestt.  II.  in  Od.  I,  28,  a.  E.        . 

*)  Eichstadius  de  od.  I.  1. 

»)  In  lahnii  annal.  phil.  et  paedag.  P.  79.  80.  Fasc.  8  „Horatiana"  pag.  380. 

quominus  ab  hoc  demum  versu  Horatius  umbram  loquentem  induxisse  putetur.  —  Quae 
quum  ita  sint,  nuUa  alio  ratio  reliqua  esse  videtur,  quam  ut  totum  carmen  in 
duas  dividatur  partes,  quarum  prior  v.  1 — 15  habet  nautam,  qui  quum  mor- 
tuum  Archytae  corpus  in  litore  Matino  deprehendisset,  hunc  solatium  petere  iubet  ab 
heroum  ipsiusque  Pythagorae,  qui  magister  ipsius  fuerit,  exemplo.  Altera  parte  v.  15 — 
36  primum  umbra  probat  illud  argumentum  dicens:  nemini  sane  parcitur,  sed  omnes  una 
manet  nox.  Deinde  rogat  nautam,  velit  pulverem  iniicere  cadaveri".  Miror  sane,  quo- 
modo  vir  egregius  in  istam  sententiam  delapsus  sit.  Ea  enim  multis  incommodis-  laborat. 
Primum  omnino  hoc  carmen  personis  nautae  et  Archytae  tribui  multa,  quae  iam  supra 
attuli,  vetant.  Deinde  in  Archytae  Pythagorei  mores ,  si  tales  sunt,  quales  contra  Schrei- 
berum^)  volumus,  non  convenit  anxio  atque  sollicito  animo  esse  de  cor  poresepeliendo  aut 
certe  arena  aspergendo:  quod  iam  Brandtius  1.  1.  ex  v.  13  ,,nervos  atque  cutem  morti 
concesserat  atrae"  bene  eruit.  Quid  Archytae,  qui  ex  corporis  vinculis  tanquam  e  carcere 
se  evolatunim  esse  arbitrabatur,  interfuit,  humine  an  sublime  putresceret?  Nonne  Pytha- 
goras  in  Ovid.  Met.  XV,  153 — 158  orat: 

Quid  Styga,  quid  tenebras  et  nomina  vana  timetis, 
Materiem'vatum  falsique  pericula  mundi? 
Corpora  sive  rogus  flamma  seu  tabe  vetustas 
Abstulerit,  mala  posse  pati  non  uUa  putetis. 
Morte  carent  animae  semperque  priore  relicta 
Sede  novis  domibus  vivunt  habitantque  receptae. 

Tum  particula  „sed",  quae  aut  restringentis  aut  concludentis  est,  in  Ruedigeri  interpreta- 
tione  plane  negligitur;  particula  „at"  potius,  quum  ea  respondentis  vel  rectius  opponentis 
sit,  nobis  hic  scribenda  fuisset,  si  illius  viri  opinio  digna  esset,  quam  tueremur.  Denique 
verba  „nemini  sane  parcitur"  supplere  suamque  sententiam,  quasi  w.  ,,ita  quidem,  sane 
quidem"  iure  legantur,  extrinsecus  afferre  non  licet.  Postremo,  ne  in  medio  versu  alteram 
personam  dicere  coepisse  statuamus,  re  certe  insolita  prohibemur. 

Dillenburgerus^)  longius  Ruedigero  progressus,  quod  v.  14  etiam  nautae  tribuendus 
sit,  V.  autem  20  „saeva  caput  Proserpina  fugit"  propter  artum,  quo  cum  insequente  con- 
iunctus  sit,  vtnculum  Archytae  adimi  non  possit,  fines  utriusque  orationis  inter  hos  duos 
versus  ita  cbnstituendos  censet,  ut  nautae  sedecim  primi  versus,  Archytae  reliqui  attribuan- 
tur.  At  Dillenburgerus  errat.  lam  igitur  Eichstadius  1.  1.  plura  eius  argumenta  refuta- 
vit.  Primum  enim  ille:  „Carmen",  inquit,  „cum  novem  strophas  complectatur,  ex  quibus 
nautae  quatuor,  quinque  Archytae  sunt,  in  duas  aequales  partes  dividitur."  At  ubi  est  illa 
partium  aequalitas?     Tum  pergit:    „Tam  diversa  sunt  mortis  exempla,  quae  vv.  7 — 20 


1)  Schreiberus  ab  Horatio  hic  eodem  modo,  qtio  Epod.  15,  21,  Epist.  11,  1,  52,  Pythagorae  somnia  ir- 
rideri  ratus  Archytam  non  sibi  constantem  describit,  sed  dicentem  inducit  „sese  iam  intelligere,  quantopere 
erraverint  et  ipse  et  avtog  Pythagoras,  sumentes  animas  non  in  Tartara,  sed  in  alia  corpora  migrare-,  um- 
bram  suam  cohiberi  circa  corpus  inhumatum  ac  ne  in  Tartara  quidem  pervenire  posse",  itaque  enixe  pre- 
cantem,  ut  iusta  solvat  ipsi  nauta  quietemque  conciliet. 

•)    In  quaestt.  Horatianis.    Bonnae  1841. 

proferuntur,  ut  non  potuerint  ab  uno  homine  proferri.  Superiora  enim  exempla  ostendunt 
Tantalum,  Tithonum,  Minoem  summis  etiam  honoribus  magnisque  fortunis  non  potuisse  libe- 
rari  a  moriendi  necessitate  idque  ita  ostendunt,  ut  acerbitatem  et  contumeliam  non  exclu- 
dant  optimeque  deceant  hominem,  qualem  nauta  toto  carmine  se  praebet;  inferiora  autem, 
quum  communem  illam  omnium  mortalium  conditionem  ita  magis  describant,  ut  consolandi 
gratia  commemorata  videantur,  Archytae  esse  perspicuum  est."  Ego  vero  nec  in  nautae 
exemplis  acerbitatem  aut  contumeliam  nec  in  Archytae  verbis  consolationem  usquam  reperio. 
Quod  autem  gravissimum  est,  Dillenburgerus  prorsus  non  cognovit,  quam  arte  verba  prae- 
cedentia  „Sed  omnes  —  via  leti''  cohaereant  cum  iis,  quae  vv.  17 — 20  subsequuntur. 
Quam  egregia  verborum  continuatio,  quam  bella  sententiarum  perspicuitas !  Etenim  nexus 
cst  hic :  Omnibus  aliquando  imposita  est  moriendi  dira  necessitas ;  sed  mille  sunt  viae  leti, 
maxime  varia  sunt  mortis  genera :  alii  alia  subeunt.  Hi  in  pugna  cadunt,  illi  undis  mer- 
guntur :  omnes  eodem  coguntur  sive  senes  sive  iuvenes ;  neminem  mors  timet.  —  Deinde : 
^,Haud  temere",  ait,  „factum  videtur,  quod  nauta  exemplis  afferendis  octo  versus,  Archy- 
tas  quatuor  tantum  compleat ;  nam  illius  est  in  communis  sortis  humanae  miseria  describenda 
cum  delectatione  quadam  morari".  Ad  hoc  Eichstadius  bene  respondit  id  esse  argutari 
et  poetae  obtrudere,  de  quibus  non  cogitavisset.  Ac  quidest,  quod  nauta  hominum  mise- 
riis  supra  modum  delectetur?  Denique  Dillenburgerus  ne  id  quidem  praetermitti  voluit 
Horatium  additis  aliquot  exemplis  adiunctaque  generali  sententia  rem  tamquam  absolutam 
mittere,  ad  aliam  transgressurum.  Ut  vero  intelligas,  quam  bene  Obbarius  contrarias  par- 
tes  egerit,  conferas,  quaeso,  Od.  H,  13,  13 — 20.  Ita  enim  fert  Horatii  mos,  ut,  quam 
primumuniverse  indicavit  sententiam,  deinde  per  partes  persequatur.  Satis  igitur  argumenta 
Dillenburgeri  videntur  labefactata. 

Sunt  porro,  qui  statuant  nautae  versus  viginti  priores  tribuendos,  ita  ut  Archytae  ora- 
tio  demum  a  v.  21  incipiat.  Cuius  sententiae  iam  Torrentio  et  Sanadono  auctoribus  acer- 
rimus  propugnator  exstitit  Ph.  Buttmanus'),  quem  et  Duentzerus^)  novo  ex  metrica  ra- 
tione  argumento  addito  et  Gernhardus^)  sequuti  sunt.  Ble,  quum  ad  vocc.  „Te"  v.  1.  et 
„Me^*  V.  21  animum  intendisset,  haec  a  poeta  inter  se  consilio  opposita  ratus,  carmen  in 
duas  paene  aequales  partes  dividendum  esse  iudicavit,  ut  „Te"  et  „Me"  quam  maxime 
sibi  responderent.  Non  opus  esse  ait  verba  „Me  quoque^^  ab  eodem  homine  proferri,  qui 
antea  dixerit;  ideo  nihil  obstare,  quominus  inde  a  v .  21  alter  loqui  coeperit.  —  At  primum 
nimis  arguti  est  concludere,  si  alterius  oratio  per  voc.  „Te"  incipiat,  eam  longius  produci 
non  posse  quam  ubi  voc.  „Me"  occurrat:  quod  si  verum  esset,  inde  sequeretur,  ut  semper 
alterius  personae  esset  per  v.  „me"  respondendi  initium  facere.  Tum  verba  „me  quoque" 
iubent  w.  21  et  22  eidem  assignari,  qui  de  mortis  necessitate  ne  iuvenibus  quidem  evitanda 
copiose  disseruerit;     nam  ex  iis  elucet  eum,    qui  antea  loquentis  partes  egitj,  persuasum 


»)    In  Mythologo  Bd.  II  p.  369.  Berolini  1829. 

*)    Kritik  und  Erklarung  der  Oden  des  Horaz.  Brunovic.  1840  p.  61. 

*)    Do  compQsitione  carminum  Horatii  explananda.  Partic.  I.  Vimar,  1841.  Partic.  lU,  1843. 


habere  quum  omnibus  aliis  moriendum  aut  fuisse  aut  fore  tum  sibi  ipsi  viam  leti  fuisse  cal- 
candam.  Si  aliter  res  se  haberet,  continuus  sermo  temere  dirimeretur.  Valde  igitur 
aptum  sententiarum  nexum  censeo  esse  hunc:  Tibi,  Archyta,  moriendum  fuit:  summi  ipsi 
viri  et  heroes  et  sapientes  occiderunt.  Omnes  sane  fatum  cogit,  nemini  parcit.  Ergo  mihi 
quoque  eadem  sors  obtigit.  —  Praeterea  Weiskius  non  inepte  memorat^)  totam  orationem^ 
si  eius  et  argumentum  et  formam  spectemus,  nautae  moribus  parum  convenire:  quippe 
quae,  quamvis  doctrinae  ex  mythologia  et  sacris  petitae  plena,  certum  finem  nec  prodat  et 
longior  sit,  quam  ut  hominem  maxime  festinantem  deceat.  Deinde  Archytae  responsum,  si 
quidem  id  v.  21  habemus,  verbis  paulo  ante  ex  nautae  ore  auditis  male  respondet.  Quid 
sibi  vult  Archytas?  Aut  grandibus  verbis  dicit,  quae  nauta  iamdudum  non  ignorat  (cfr.  vr. 
1 — 3),  aut  suum  ipsius  animum  ad  nautae  orationis  veritatem  intendit,  quasi  ille  ipso  do- 
ctior  sit.  Hocne  an  illud  ineptigs  sit,  nescio.  —  Nunc  unum  restat,  quod  leviter  attingam, 
Bentleius  scribit  eiegantissimum  N.  Heinsium  in  ora  libri  sui  notavisse:  „Forte  „,,Te 
quoque"",  adeo  ut  a  v.  demum  23  Archytas  loqui  incipiat".  Heinsius  igitur,  licet  vv.  1 
— 22  artissime  inter  se  cohaerere  nec  posse  distrahi  bene  intelligeret,  sana  interpretatione 
verborum  „Me  quoque"  desperata  nihil  aliud  sibi  relinqui  putavit,  quam  ut  „me"  cum  „te'* 
mutaret.  Ac  quid  inde  lucratus  est?  Coniectura  ista  non  solum  ab  omnium  codicum 
auctoritate  discrepat,  sed  etiam  aliis  quibusdam  difficultatibus  laborat.  Nam  Archytam 
potius  quam  nautam  dicere  decet,  ubi  et  quando  naufragium  factum  sit.  Et  quam  langui^ 
dumj  eadem,  quae  iam  supra  disertius  dicta  erant,  infra  paulo  brevius  et  minus  ornate 
repetere! 

Posfquam  de  eorum ,  qui  inter  Archytae  umbram  et  nautam  quendam  dialogum  iii 
promptu  esse  dicunt,  argumentis  satis  disputavimus,  iam  in  eo  est,  ut  consideremus,  qualis 
sit  sententia  eorum,  qui  initio  quidem  nautam  ad  Archytam,  tum  vero  naufragum  aliquem 
ad  nautam  verba  facere  contendunt.  Quam  novam  personarum  distributionem  et  scenae  de- 
scriptionem  primus  amplexus  est  vir  ille  ingeniosus  ac  doctissimus,  cuius  nomen  Orellius  tacuit, 
ne  amicus  rusticis  stultisque  conviciis  ab  ineptis  hominibus  laceraretur.^)  Lubenti  animo  ei 
assensus  ipse  Orellius,  qui  antea  ^ovoloytav  defendisset,  ad  iilam  inclinare  animum  eo  magis 
profitetur,  quod  eandem  prorsus  inscio  amico  suo  iamdudumStephanusPallavicinusItalus  pro- 
posuerit.  Orelliij  autem  vestigia  pressit  Martinus,  qui  simul  w.  17 — 20  ut  ab  Horatio  non  pro- 
fectos  uncinis  inclusit  nec  certa  antistrophicae  rationis  indicia  apparere  negavit.  Primum,  ut  a 
gravissimo  Martini  argumento  exordiar,  mihi  quidem  probari  non  potest  hoc  carmen 
esse  antistrophicum.  IUe  vero:  „Respondent  sibi",  inquit,  ^fe  v.  1  et  Me  v.  21,  tum 
etiam  v.  9  et  v.  29,  ergo  altera  strophae  et  antistrophae  parte  dimidia  incipiente,  iisdem 
versuum  locis  lOVisetlOVe,  TArENTi  et  hAbENTque, 

V.  9  Et  lOVis  arcanis  Minos  admissus,  hAbENTque 
V.  29  Ab  lOVe  Neptunoque  sacri  custode  TArENTi. 

«)     Q.  Horatius  Flaccus.  Editio  ni.  Vol.  I.  Turici.  pag.  160  sq. 

Sed,  ut  vocabula  Me  et  Te,  de  quibus  iam  supra  ex  contraria  parte  commemorayi,  inter  se  op- 
posita  sint,  quis  est,  qui  ex  indiciis  tam  ei^iguis  et  infirmis  idem  quod  Martinus  coUigere 
velit.  Similitudo,  quae  non  reperitur  nisi  in  iisdem  quatuor  literis  vocabulorum  plane  in- 
ter  se  diversorum,  sane  nulla  est,  praesertim  quum  eiusmodi  exemplum  in  carmine  XXVIII 
non  amplius  appareat.  Ac  vereor,  ne  vir  doctus  idem  senserit.  Dicit  enim  imperfectam 
illam  rationem  esse  eo,  quod  neque  incisa  utriusque  partis  eadem  sint  neque  interpunctio. 
Ut  autem  Te  v.  14  et34etv.  16  Semel,  v.  36  Ter  eodem  referantur,  ipse  non  vult 
auctor  esse.  Quam  temere  egisset,  si  aliter  iudicasset !  Nam  neque  illud  pronomen,  quod 
▼.14  Archytam,  v.  34  umbram  naufragi  ex  Martini  sententia  designat,  nec  numeralia  ad- 
verbia  eandem  sedem  in  versibus  sibi  respondentibus  tenent ,  nedum  nexus  sententiarum, 
ad  quas  illa  vocabula  adhibeantur,  simile  quid  habeat. ')  ,,At  sententiae^^,  ait'),  „utriusque 
partis  satis  sibi  respondent.  Nauta  enim,  ut  Tarentinus  et  homo  non  indoctus,  Archytae 
sepulcro  conspecto  memoria  clarissimi  viri  et  civis  movetur  quidem  et  de  moriendi  necessi- 
tate  plenius  disserit,  sed  idem  ut  mercator  soli  quaestui  ac  lucro  addictus  haec  ita  profert, 
ut  pro  aetatis  illius  ingenio  et  religione  et  superstitione  liberum  admodum  eum  esse  appa- 
reat.  Nam  illas  de  Tantalo,  Tithone,  Minoe  fabulas  pro  meris  fabulis  ab  eo  haberi  id  mihi 
videtur  demonstrare,  quod  Pythagoram  irridet  evidentissime."  Sed  fac  Tarentinum  esse 
nautam  idque  ex  insigni  navis  perspici  potuisse:  quamquam  lanius,  mihi  crede,  ex  vocc. 
„sacri  custode  Tarenti^^  v.  29  iure  nihil  aliud  coniiciendum  putat  quam  eum  modo,  qui  illa 
dicat,  i.  e.  naufragum  quendam  civem  Tarentinum  esse.  Num  inde  efficitur,  ut  v.  ,,nauta'^ 
eodem  sensu  ac  v.  „mercator"  ponendum  sit?  —  Utcunque  ea  res  se  habet,  nec  in  vv.  7 
— 15  nec  imprimis  in  verbis  ,,naturae  verique"  irrisionis  quidquam  inest:  quam  senten- 
tiam  etsi  iam  antea  confirmare  studui,  nunc  iterum  paucis  attingere  mihi  liceat.  Facile 
intelligitur  Pythagoram  ,,non  sordidum  auctorem  naturae  verique^^  appellatum  esse,  non 
quo  eius  sapientia,  doctrina,  veritatis  studium  in  dubium  vocarentur,  sed  quia  ita  probatum 
est  philosophum  Samium  rerum  naturalium  et  moralium  investigatorem  fuisse  haud  spernen- 
dum  i.  e.  insignem.  lam  Graevius:  „Veritas",  ait,  ,,est  ethica,  quia  veram  rationem  vi- 
tae,  virtutem,  praecipit".  Itaque  per  dicendi  formulam  ,,natura  et  verum"  nihil  aliud 
quam  Physica  et  Gthica,  universa  veterum  phiiosophia  significatur.  Quod  autem  ad  Titho- 
num^)  attinet,  quem  poetae  vetenimque  opinio  immortalitate  donatum,  non  mortuum  finge- 
bat,  sed  aut  „longa  minui  senectute"  aut  in  cicadam  mutatum"*)  fac  consideres  Horatium 
et  n,  16,  30  de  Laomedontis  filio  tanquam  heroe  tandem  senio  absumto  cogitasse,  quem- 
admodum  Bentleius  sagacissime  interpretatur  scribens :  „Ceterum  viderit  Noster,  quos  au- 
ctores  sequatur,  quum  et  hic  et  Carm.  11,  16  Tithonum  in  mortuis  numeret".  Huc  accedit, 
quod  senectus  veteribus  semper  aliquid  foedum^  etiam  morte  tetrius  videbatur  (cfr.  Mimner- 


'.)  Semel  e.  g.  v.  14.  certe  elegantissime  pro  voc.  „aliquando"  ponitur. 

*)  Martin  pag.  12. 

>)  PreUer  Griech.  Mythologie.  Lpz.  1854,  Bd.  I,  p.  300. 

*)  Servius  ad  Vergil.  Georg.  I,  447. 

mus  in  Stob.  floril.  CXVI,  33.  Hesiod.  th.  225.  Sophocl.  O.  C.  1234.  Eurip.  Herc.  fur. 
639),  et  in  taiibus  rebus  quum  fabulae  dissentirent,  poetae,  ut  supra  monuimus,  semper  id, 
quod  modo  exre  erat,  sequebantur.  Inde  vero,  quod  poetaTantalumPelopis  genitorem  vocat, 
concludere  Horatium  illi  de  Pelope  a  patre  mactato  disque  in  convivio  apposito  fabulae 
alludere  voluisse,  quid  est  aliud  nisi  indulgere  argutiis?  —  Tum  Martinus  in  duarum  per- 
8onarum,  quas  inter  se  colloquentes  fingit,  morum  descriptione  ita  pergit:  „Ut  ipse 
nauta*',  inquit,  „tranquillo  mari  placido  aequalique  cursu  vehitur,  sic  oratio  eius  uno  et 
continuo  quasi  flumine  tranquille  et  aequaliter  usque  ad  exitum  procedit;  omnia  artissime 
iuncta  et  connexa  sunt,  nusquam  asyndeton  deprehenditur.  Longe  alia  maximeque  diversa 
oratio  est  naufragi.  Vehemens  ea  est,  graviter  urgens,  concisa  omniumque  ambagum 
expers,  asyndetis  in  posteriore  parte  abundans  (vv.  30.  33.  35).  Haec  si  vere  dixi,  sua 
sponte  apparet  non  posse  eiusdem  esse  verba,  qui  praecedentia  dixerit."  Sed  Martinus 
non  vere  dixit ;  nam  veris  falsa  admiscuit.  Num  duorum  hominum  animi  semper  diversis 
afTectibus  agitantur?  An  nunquam  fieri  potest,  ut  unus  idemque  inter  spem  metumque 
haesitet  eiusque  animus  vario  rerum  impetu  fluctuet  maris  undae  instar  tum  crescentis  tum 
decrescentis  ?  Itaque  illud  Martini  argumentum  infirmum  videtur  eo  magis,  quod  —  fac, 
quaeso,  naufragum  quendam  solum  hic  loqui  —  per  se  intelligitur  naufragi  umbram  circa 
corpus  suum  inhumatum  errantem  primo  quidem  ea  conditione  fuisse,  ut  Archytae,  optimi 
civis  Tantali  Tithoni,  Minois,  Pythagorae  obitum  reminiscens  et  communem  omnium 
suamque  ipsius  moriendi  necessitatem  humiliter  demisseque  deplorans  oratione  tranquilla 
et  aequaliter  miserabili  uteretur,  postea  autem,  ut  nautam  litus  Matinum  modo  praeterve- 
hentem  ad  corpus  sepeliendum  impelleret,  summae  animi  perturbationis  plenam  tum  blandis 
supplicationibus  tum  gravibus  obtestationibus  exsecrationibusque  aures  eius  fatigasse.  — 
Postremo,  quanta  utriusque  orationis  partium  sit  aequalitas,  Martinus  demonstrare  cona- 
tur:*)  quam  rem  mittere  mihi  liceat,  praesertim  quum  eandem  hic  non  cemi  aequalitatem 
quam  apud  Graecos  poetas  ex  parte  ultro  concedatur.  (Cfr.  vv.  2 — 4 :  „cohibent  —  mu- 
nera"  et  vv.  23 — 25:    „at  tu  —  dare",  tum  vv.  9 — 15:    „habentque  —  verique"  et  vv. 

29 34;     „neglegis  —  resolvent.")     Proinde  vv.  17 — 20  certo  non  possunt  exstirpari, 

quod  antistrophicam  carminis  rationem  turbent  ac  moveant.  Martinus  igitur  quasi  timens, 
ne  quid  argumentationi  suae  desit,  eos  propter  alias  etiam  causas  subditicios  habendos  esse 
affirmat.  „Sententia",  ait,  „eorum  orationis  nexui  non  conveniens  est;  nam  postquam 
inde  a  v.  7  exemplis  demonstratum  est  omnibus  moriendum  esse,  verbis  „Sed  omnes  una 
manet  nox  et  calcanda  semel  via  leti"  plane  absoluta  est  oratio,  ut  nihil  amplius  desidere- 
tur."      Sed  nonne  iam  supra  disputavimus  omnia  vv.  17 — 20  dicta  ex  w.  15  et  16  apte 

pendere,  vv.  15 20  vel  artissimo  sententiarum  vinculo  inter  se  cohaerere,  Horatii  praeci- 

pue  esse  sententiam  primo  in  universum  delineatam  deinde  per  partes  explicare  et  persequi 
totamque  rem  sub  finem  ut  plane  absolutam  iterum  complecti?  Pergit  vero  adversarius: 
„Sin",  inquit,  „docendum  erat  alios  alia  morte  perire,  cur  bellum  et  mare  potbsimum  af- 


»)    1.  1.  pag.  13. 

femntiir?  Nonne  multo  plures  neque  hoc  neque  illo  nioriuntur?'^  Sed  haec  verba  quid  sibi 
ToluDt?  Nam,  etsi  longe  plurimi  et  in  pace  et  in  terra  moriuntur,  belli  et  maris  pericula 
pavidis  hominum  animis  semper  tanta  videntur,  ut  ea  in  angustiis  miseriisque  vitae  huma^ 
Bae  considerandis  imprimis  memorent.  Ac  profecto  satis  hominum  eorumque  fortium  et 
audacium  bello  marive  interit.  Nonne  porro  poetae  licet  ex  variis  diversisque  mortis  gene- 
ribus  nonnulla,  quae  arrideant,  eruere,  quum  eius  non  sit  in  rebus  generaiibus  et  universis 
nos  retinere  ?  5,At  non  melior  ratio  est  verborum :  Mixta  senum  ac  iuvenum  densentur  fu- 
nera."     Miror  sane:    nam  poeta  bene  procedit,  quod  w.  17  et  18  homines  omnium  ordi- 

num,  V.  1 9  homines  aetatis  cuiuslibet  morti  succumbere  nobis  ornatius  ostendit.  Prae- 

terea  vero  hi  quatuor  versus  propter  eum,  qui  in  iis  inest,  orationis  colorem  obelisco  notan- 
tur.  Quum  enim  ceteri  carminis  oratio  simplicitate  excellat  egregia,  tumidiorem  esse  illo- 
rum  dictionem,  maxime  primae  sententiae:  ,,Dant  alios  Puriae  torvo  spectacula  Marti'^,  et 
ultimae :   ^Nullum  saeva  caput  Proserpina  fugit".   Primum,  ut  pauca  statim  addam,  nescio 

an  oratio  hoc  vitio  etiam  antea  laboret  (cfr.  dePythagora  dicta  vv.  9 — 13:   habentque 

atrae),  tum  vv.  25 — 29  quoque:  „sic,  quodcunque  —  Tarenti"  tumore  plane  non  carent. 
Huc  accedit^  quod  iis,  qui  hoc  carmen  ab  Horatio  mature  —  quamquam  incertum  est, 
Bum  eo  ipso  anno  (717),  quo  poeta  in  litore  Matino  commorabatur,  scriptum  sit,  certe  ta- 
men  constat  non  ita  multo  post  iambos  a.  724  editos  factum  esse  —  compositum  iudicant, 
assentior  atque  existimo  in  eo  aliquot  vestigia  inesse,  quae  vatis  ingenium  non  satis  sub- 
actum  manifestent*):  nam  quum  et  antiquioris  et  recentioris  aetatis  poetae  tum  Horatius 
ad  summum  perfectionis  fastigium  nisi  per  gradus  eniti  non  potuit.^)  Dissentio  igitur  ab 
Martino,  qui  locos  immodico  imaginum  translationumque  usu  abundantes  non  iuvenili  poetae 
infirmitati,  sed  iniuriis  carmini  vel  casu  vel  scribarum  errore  vel  de  industria  interpolatoris 
manu  factis  attribuendos  censet.  Nam  quis  est,  qui  Goethianum  illud :  „In  der  Beschran^ 
kung  aeigt  sich  erst  der  Meister"  non  meminerit?  Itaque  non  est,  quamobrem  vv.  17 — 20 
Ht  Horatio  alienis  eiectis  codicum  auctoritatem  aspernemur.  Quid  vero  inde  sequitur? 
Nihil  aliud  quam  ut  Martini  verba  irrita  fiant.  Sunt  autem  haec:  „Ex  eo,  quod  „me 
quoque"  dicit  (scil.  naufragus),  ex  hac  sola  particula  „quoque^^  recte  colligere  possu- 
mus  Archytam  olim  naufragio  perisse,  cuius  rei  alius  testis  auctorve  nullus  exstat,  quam 
neque  Diogenes  Laertius  neque  Suidas  memoriae  prodidit."  Nam  si  verba  „me  quoque 
etc."  non  alterius,  sed  eiusdem  esse  apparet,  qui  praecedentia  dixerit,  necesse  est  arte  con- 


nexa  et  colligata  sint  cum  illis  quatuor  versibus,  quos  Horatius  a  sie  abiudicari  non  sinit. 
Atque  ita  dicendum  est  etiam  Martinum  non  satisfecisse  Meinekio,  eorum,  qui  duarum 
personarum  sermonem  defendant,  rationem  graviter  reprehendenti.')  Mihi  quidempersua- 
sum  est  illum  nihil  nisi  ingenii  ludum  dedisse.  Fac  adeo  omnia  argumenta,  quibus  Marti- 
nus  nititur,  vera  esse,  ut  certe  non  sunt,  ubi  aliqua  similitudo  inter  notum  illud  carmen 
amoebaeum  HI,  9  et  hoc  latet?  Nonne  mirum  est,  quod  contra  eiusmodi  diverbiorum 
legem  ac  naturam  non  is,  quem  nauta  alloquitur,  responsum  dat,  sed  alius  quis,  cuius  ossa 
et  caput  inhumatum  quasi  occultantur,  verba  facit?    Quanto  terrore,  si  quid  tale  evenisset, 

nauta  perculsus  fuisset! 

Quum  ex  hisce  omnibus,  quae  de  carmine  I,  28  adhuc  disputavimus ,  sponte  appareat 
id  nec  antistrophicum  sive  amoebaeum  nec  omnino  duanim  personarum  sermonem  esse,  id 
unum  tantum  restat,  ut  de  iis,  qui  dialogum  haud  agnoscentes    totam  orationem  uni  attri- 
buant,  accuratius  agamus.      Nam  hi  quoque  inter  se   neutiquam  consentiunt,  sed  ad  tri- 
plicem,  quod  meminerim,  explicandi  rationem  confugiunt.    Alii,  ut  ad  rem  ipsam  transeam, 
Archytae  ipsius  umbram  per  totum  carmen  loquentem  faciunt.      Inter  hos  imprimis,  ut  iam 
supra  commemoravi,  sunt  Acron  et  Porphyrio  scholiastae,  qui  ad  v.  7  haec  notant:  „Indu- 
citur  corpus  (Eichstadius  recte:    immo.umbra)  Archytae  naufragi  Tarentini  ad  litus  ex- 
pulsum  conqueri  de  iniuria  sua  et  a  praetereuntibus  petere  sepulturam.^^    Ac  similiter  com- 
mentator  Cruquianus,  cuius  verba,   quod  fere  idem  sonant,  hic  praeterire  liceat.      Quam 
opinionem  G.  Fabricius  adoptavit  addens :    „Archytas  petit  maiorem  a  navigantibus  sepul- 
turam",  et  defendendam  curavit  Steinerus  Comm.  Horat.  Spec.  H  pag.  13  sqq.    Ea  valde 
placuit  etiam  H.  Peerlkampio,  editori  Leidensi,  quem  simul  Marklandi  maxime  vestigiis  in^ 
stantem  quum  omnes,  quae  in  Horatii  scriptis  occurrerent,  difficultates  nulla  alia  re  nisi  eu- 
ciendis  verbis  tanquam  subditiciis  removisse  tiimhic  quoque,  ut  meliorem  sententiarum  nexum 
ac  coniunctionem  sua  sententia  restitueret,  vv.   19  et  20  alio  abire  iussisse  cognovimus. 
„IacetArchytas",  inquit,  „in  litore  iam  ieviter  arenatectus,  quam  nonnuUi  praetereuntes  ex 
religiosa  consuetudine  in  ignotum  cadaver  proiecerant.      Praeterit  novus  nauta,  qui  festi- 
nans  officium  humanitatis  neglecturus  esse  videbatur,  et  praeterit  tum,  quum  Archytas  se- 
cum  loqui  desierat,  dicens:    Me  quoque  devexi  rapidus  comes  Orionis  —  Illyricis  Notus 
obruit  undis.  —  Ibi  forma  orationis  mutata  est;    et  dixit  „Me  quoque'^  pro  „Te  quoque^ 
quod  hic  fuisset  obscurum,  quia  statim  ad  nautam  convertitur.     Atque  ea  oratioms  mutatio 
propria  est,  quum  nobiscum  sive  cum  animo  nostro  loquimur."     Sed  Peerlkampu  sententia 
tot  tantisque  incommodis  abundat,  ut  Weiskius  neminem  hanc  interpretandi  rationem  secu- 


^)  Cfr  .Teuffel  1.  1.:  „Da8  Gedicht  ist  vom  Dichter,  der  nicht  die  kiinstlerische  Genilgsamkeit  und  Tiefe 
besass,  welcbe  im  Kleinen  selbst  das  Grosse  sieht  und  flihlt,  dadurch  geschwellt,  dass  er  dic  mit  dem  Ge- 
genstande  in  Zusammenhang  stehenden  Gedanken  als  selbstftndig  behandelt  und  unvephfiltnissm&ssig 
aTWfUbrt" 

•)  Addo  Mitscherlichii  verba:  „Auch  Horazens,  wie  iedermanns  Studien  sind  langsam  vorgeruckt,  und 
ihre  Stufen  noch  ietzt  an  manchen  Schwachen  und  Missgriffen  kenntlich,  deren  Spur  zu  verwischen  nichts 
anderee  als  Muthwillen  und  Ungerechtigkeit  gegen  den  strebenden  Autor  wfire.  Offenbar  leidet  das  erste 
Buch  an  aUen  den  MSngeln,  welche  den  Anfdnger  einer  ungewohnten  Gattung  in  Hinsicht  auf  Beherrschung 
des  Sprachschatzes,  der  Form  und  Erfahrung  driicken  mussten.*' 


'  M  Philologus  1.  1.:  „Wa8  die  Auffaseung  der  eben  beriihrten  Ode  im  Allgemeinen  betnfft,  so  iflt 
bekanntUch  in  iungster  Zeit  die  dialogische  Form  des  Gedichts  in  umfangreichen  Abhandlungen  von  neuem 
eifrigst  behaupt^t  worden.  Ohne  mich  auf  eine  Widerlegung  dieser  Ansicht  in  allen  ihren  ^^^S^^ 
Sfre^.  und  Querzugen  einzulassen,  wiU  ich  an  ihre  Verireter  nm-  die  Frage  richten,  wie  sie  denDicMer  ge* 
gen  den  Vorwurf  ein^r  durch  und  durch  unkunstlerischen,  aUer  Concimiitat  ermangelnden  Composrtion  m 
icbuta  nehmen  woUen?  Wie  Horaz  die  dialogische  Form  einer  Ode  behandelt,  hat  er  im  neunten  Gedicht 
des  dritten  Buchs  gezeigt.^'  q» 

turum  esse  sua  aetate  putaverit.  Primum  enim  fieri  non  potest,  ut  Archytas  ille  naufragus 
sit,  qui  sepulturam  oret:  quam  rem  iam  satis  eicposuimus.  Tum  illum  se  ipsum  verbis 
5,iuclice  te"  alloqui  ineptissimum  est.  Deinde  quid  sibi  volunt  verba  „Me  quoque  etc"? 
Nonne  mirum  quantum  pro  „Te  quoque  etc.  (?)"  dicta  repetunt  eadem,  quae  iam  in  vv.  1 
— 3  insunt?  Denique  poetam  eo  ipso  temporis  momento,  quo  Archytam  loquentem  faciat, 
nautam  aliquem  ex  improviso  aut  potius  casu  praetervehentem  inducere,  quem  ut  se  sepe- 
liat,  naufragus  roget,  coniectura  sane  Horatii  ingenio  parum  digna. ')  Alii  autem  toto  car- 
mine  Horatium  ipsum  primum  ad  Archytam,  tum  ad  nautam  aliquem  verba  facere  student 
arguere.  Quamquam  hi  quoque  in  maxime  diversas  partes  discedunt.  Sunt  enim,  qui  di- 
cant  poetam  initio  quidem  de  Archyta  nondum  sepulto  disserere,  postea  vero  misericordia 
valde  commotum  pro  philosopho  illo  clarissimo  nautam  orare,  ut  ei  ter  pulverem  iniiciat. 
Sed  de  hac  opinione  breves  esse  possumus,  praesertim  quum  eius  auctor  non  modo  cunctis 
libris  mss.  invitis  v.  21  „Te  quoque"  legendum  coniiciat,^)  verum  etiam  verbis  „te  co- 
hibent  etc."  falso  interpretatis  adGraecum  quoddam  exemplar  volenti  animo  quasi  refugiat. 
Num  poeta  rerum  olim  peractarum  ita  rationem  habere  potest,  ut  in  iis  describendis  de  se  ipse 
simul  moneat,  quae  suae  condicioni  prorsus  repugnent?  Quid  quod  in  Horatium  conveniunt 
omnes  istae  supplicationes  et  maxime  verba  haec:  „Precibus  non  linquar  inultis"?  Profecto 
non  pro  alio  precantis,  sed  pro  se  supplicantis  est  ea,  quam  nunc  habemus,  oratione  uti !  Huc 
accedit,  quod,  sive  poetam  propeArchytae  ossa  adesse  sive  longe  abesse  fingimus,  quid  ille 
sibi  velit,  minime  intelligimus.  Si  adest,  quid  obstat,  quominus  ipse  mortuum  sepeliat?  Si 
abest,  qui  fit,  ut  mortui  umbram  alloquatur  ossiumque  locum  nobis  ostendat,  quasi  adsit? 
Quam  rei  asperitatem  evitaturi  omnes  ii  interpretes,  qui  Horatium  aliquando  in  itinere  ma- 
ritimo  paene  undis  obrutum  suum  sibi  periculum  in  memoriam  revocasse,  poetico  modo  e\- 
ornasse,  se  tanquam  naufragio  re  vera  eiKstinctum  suamque  umbram  ut  prope  ossa  inhumata 
trementem  fin^isse  arbitrantur,  in  alias  angustias  inciderunt.  Atque  ita  in  eos  vox  illa  qua- 
drat,  quam  Weiskius  contra  Heinzelmannum  laudat :  Incidit  in  Scyllam ,  qui  vult  vitare 
Charybdim.    Hanc  vero  sententiam,  poetam  suam  sibi  mortem  mente  repraesentasse,  Duent- 


>)  Luebker,  Commentar  z.  Horazens  Oden  p.  161  sqq.:  „Wie  widersinnig  die  Selbstcharacteristik,  wie 
wir  sie  im  Eingange  lesen,  wie  fast  komisch  die  Annahme  eines  plotzlich  mitten  im  Verlaufe  des  Gedichts 
vorubersegelnden  Schiflfers,  da  doch  dem  Dichter  freistand,  eine  solche  Situation  von  Anbeginn  vorzuberei- 
ten  und  zu  beriicksichtigen!" 

•)  Heinzelmann:  „tiber  Horaa  28te  Ode  des  1.  Buchs^'  in  „Philosoph.  Blicke.  auf  Wissenschaften  und 
Menschenleben."  Bd.  I,  St  I,  pag.  120—127:  „Man  verandere  das  „Me«  v.  21  in  „Te",  wie  schon  Hein- 
sius,  aber  aus  andem  Griinden  vorschlug,  so  stiirzt  die  ganze  Hjrpothese  von  einer  so  wunderbar  dramati- 
schen  Ode  iiber  den  Haufen.  Wir  haben  nun  Empfindungen  des  Dichters  bei  dem  Tode  des  Archy- 
tas,  zu  denen  Horaz  wahrscheinlich  keine  andere  Veranlassung  hatte,  als  das  Vorbild  irgend  eines  griechi- 
schen  Dichters,  der  vielleicht  als  Zeitgenosse  den  Tod  dieses  bertihmten  Mannes  besungen  hatte.  Man  weiss 
ia,  dass  die  meisten  Oden  des  Horaz  solche  Nachahmungen  aus  dem  Griechischen  sind."  —  „Man  vergesse 
bei  dicser  letzten  Apostrophe  w.  23—36  nicht,  dass  sich  Horaz  mit  seinen  Empfindungen  in  eine  feme  Ver- 
gangenheit  versetst.  Er  singt  ganz  dem  griechischen  Dichter  nach,  dichtet  ganz  aus  der  Seele  dessen,  der 
den  unbegrabenen  Leichnam  vor  sich  sieht." 

zero  auctore  iam  Gesnerus  proposuit:    posthac  eam  defendit  lo.  lac.  Hottingerus  in  opus- 

culis  suis  philol.,  critt.  atque  hermeneuticis  Lipsiae  1817   editis.      Nec  aliter  m  disserta- 

tione  sua  eleganti  ac  perpolita  iudicayit  Weiskius').     Horatius,  ait,  quippe  qui  de  se  ipse 

diceret  Od.  H,  6,  7  „8it  modus  lasso  maris^S  Od.  IH,  4,  28  „me  non  exstmxit  .  .  .  Sicula 

Palinurus  unda",  Od.  HI,  27,  18  „ego  quid  sit  ater  Hadriae  sinus  novi^  ohm  prope 

litus  Matinum  non  multum  abfuit,  quin  naufragio  periret.      Quemadmodum  emm  Od.  1,  22 

in  silva  Sabina  lupum,  Od.  H,   13  in  pago  triste  lignum  aegre  se  fugere  memmit,    ita  hic 

quoque  Archytae  sepulcrum  denuo  conspicatus  suum  ipsius  casum,  quo  paene  m  mari  m- 

teriit,    mirum  quantum   recordatur.      Quum  vero    sese  iam  examinem  in  htore  lacentem 

suamque  umbram  circa  corpus  insepultum  errantem  animo  fingat,  facile  poeta  eo  adducitur, 

ut  se  mortuum  inducat  primo  sui  consolandi  causa  Archytam,  tum  nautam  ahquem  sui  se- 

peliendi  causa  alloquentem.     Sed  ea  interpretatio  vereor  ne  longius  repetita  ab  Horatii  m- 

cenio  plaue  aliena  sit.      Licet  Dircaeum  cygnum,  ut  poetae  verbis  utar,  multa  aura  levet, 

Horatius  instar  apis  Matinae  in  altos  nubium  tractus  non  tendit.      Ac  quomam   veterum 

poetarum  mos  raro  ita  fert,  ut  homines  vivos,  ne  dicam  mortuos  se  ipsos  alloquentes  fa- 

ciantO,  quanto  magis  cavendum  est,  ne  iis  temere  assentiamur,  qui  vatemVenusmum,  mso- 

lito  animi  ardore  inflammatum,  semet  ipsum  mortuum  finxisse  censeant!    Audio:   id  utique 

Od.  II,  1 3  factum  est.      Immo  vero  rem  contrariam  Horatius  indicat  v.  2 1  sq. : 

„Quam  paene  furvae  regna  Proserpinae 
Et  iudicantem  vidimus  Aeacum  .  .  ." 

Licebatne  poetae,  quo  consilium  suum  tenderet,  nulla  litera  nobiscum  communicare?  An  ex 
verbis  „Me  quoque  etc."  Weiskii  opinio  iure  eruenda  est?  Tum  nescio  an  verba  „.ud.ce 
te«  in  Horatii  ipsius  ore  fastidium  arrogantiamque  redoleant.  Bt  quae  tandem  ista  con- 
ditio  est  naufragi  non  naufragi,  mortui  non  mortui,  sepulturam  impense  oMnt.s  nec  ea  egen- 
tis  nec  Yolentis  vivum  se  humari?')  Nonne  hic  multo  magis  valet,  quod  We.skius  ipse  con- 
tra  Heinzelmannum  aspere  notat?^  Q"ibus  incommodis  ut  se,  quantum  possent  espedi- 
rent,  novas  sane  easque  inter  se  diversissimas  explicandi  rationes  affern  duobus  'nterpret.- 
bus  visum  est,  Luebkero  dico  et  recentissimo  tempore  Schmidt.0.  «1«  f»™  •-'"'^'"''«;  ""! 
proprie  dictam,  sed  poetae  <pavraC(.a  m  promptu  esse  docens  •  Nih.l ,  ait,  nos  cogiUre 
Jrohibet  neque  nautam  neque  umbram  mortui  ab  Horatio  vere  mductam  esse,  qu.ppe  q«.  .d 


:,„r  ThUre  hereiUitt.    Durch  das  offene  Fenster  erblickt  man   d.e  Ursache  der  Storung,    den  Hebrus  zu 
Pferde." 

»)    ""«"  P««-^-  ^      angstliche  Flehen,  mit  Verheissung  und  Drohung  und  mit  Bitte» 

nm  1  ZTmS.  SL'itbV;-  i^  Tone  eines  fiir  sich  selbst  m.d  «r  seiner  Seele  Heil  Fleh^ 
den,  veenn  es  eine  blosse  Furbitte  gilt?** 

tantum  agat,  ut  horaines  acerrime  hortetur,  ne  aut  pietatis  erga  mortuos  obliviscantur  aut 
iis  munera  suprema  denegent.  ^)  At  Luebkerum  vehementer  errasse  patet.  Nam  quum 
]^tae  omnis  aetatis  tom  Horatius  nihil  antiquius  habet,  quam  ut  in  singularibus  versetur 
non  in  universum  tendat.  Jam  in  eo  est,  ut  ad  Schmidtii  sententiam  iudicamdam  transea- 
Mms:^)  qui  quidem,  postquam  de  verbis  „Sed  omnes  una  manet  nox  et  calcanda  semel  via 
leti''  falsa  veris  admiscens  brevi  disseruit,  totum  carmen  orationcm  esse  affirmat  Horatii: 
primo  illum  ad  Archytam,  ouius  sepulcrum  sive  Tarento  rediens  sive  Tarentum  petens  ex 
alto  conspexerit,  tum  w.  21  et  22  ad  se  ipsum  in  tempestate  modo  versantem,  deinde  a  v. 
23  verba  facere  ad  nautam,  cuius  navi  ipse  vehatur.  Ergo  poetam  non  tam  sibi  in  memo- 
riam  revocasse  censet  suum  ipsius  casum,  quo  olim  in  mari  Hadriatico  paene  obrutus  fuerit, 
quam  suum  tantum  sibi  periculum  mente  repraesentasse,  in  qu©d  nautae  malignitate  nimia- 
que  audacia  re  vera  adductus  fuerit.  Ut  enim  verba  w.  1 — 20  hominis  Archytam  irri- 
dentis  sint,  ita  w.  23 — 36  per  il^oiveiav  quandam  loquentis  et  nautae  temeritatem  acriter 
carpentis  esse.  —  At  vero  in  priore  carminis  parte  et  Archytae  et  Pythagoreorum  doctrinae 
irrisionem  ifiesse  no»  potei^  demonstrari,  praesertim  quum  „semel*^  non  ponendum  sit  pro 
„tton  iterum^%  sed  (eleganter  dictum  videatur  pro  „certc  aliquando":  nec  in  aitera  parte 
qMsi  dJ.hjyoQia  quae^m  manifesta  est.  Qui  fieri  potest,  ut  verba  „ossibus  et  capiti  inku- 
mato'^  non  mortuum,  sed  horoinem  imbre  et  undis  vaide  vexatum  significent?  An  conce- 
dendum  credideris  Od.  I,  5,  13 — 16 

„Me  tabula  sacer 
Votiva  paries  indicat  uvida 
Snspendisse  potenti 
Vestiaienta  maris  deo." 

Horatium  non  tam  per  iocum  dicere  semet  ipsum,  veluti  naufragum  ex  fluctibus,  pueiiae 
amorem  vix  tandem  effiigisse,  quam  illa  verba  ^uvida  suspendisse  vestimenta^^  ad  magnam 
t^rbutentamque  tempestatem  sibi  impendentCTi  tantum  referrivelle?  —  Attamen  etiam  lon- 
gkts  a  poetae  mente  aberravit  Schmidtius,  quum  diceret  vv.  23 — 25  „at  tu,  nauta  .  .  . 
particulam    dare"    nullam    aHam    exprimi    sententiam    nisi   hanc:      Desiste    ossibus   meis 


*)  Lubker  p.  164:  „Was  hindert  uns  denn,  so  wie  wir  bei  dem  nauta  gewiss  an  keinen  in  dem  Augen. 
blicke  voniberfahrenden  Schiffer,  sondem  allgcmein  an  die  ganze  Klasse  der  Handeltreibenden  zur  See 
denken  werden,  so  auch  bei  dem  ossibus  et  capiti  inhumato  nicht  sowohl  den  einzelnen,  zufallig  daliegen- 
den  Leichnam  uns  vorzustellen,  sondern  allgemein  uns  die  Pflicht  zu  vergegenwartigen,  die  den  Todten 
gewissenhafte  Ehrfurcht  und  die  Wohlthat  der  Bestattung  zu  gew&hren  befahl?" 

»)  Zu  Horat.  Od.  I,  28  in  d.  Zeitschrift  f.  d.  Gymnasialwesen.  luli  1859  pag.  571  sq.:  „Vom  Platzregen 
nnd  den  Fluthen  tiberfallea  und  duarchnfisst,  worauf  er  witzig  mit  ossibus  et  capiti  inhumato  anspielt,  sueht 
Horaz  den  unerschrockenen  Schiffer  oder  rastlosen  Negotianten  eu  bewegen,  dass  er  lande,  bis  das  Wetfcer 
und  die  Gefahr  voruber  sei."  —  „Sagen  denn  die  Worte:  „„At  tu,  nauta  .  .  .  particulam  dare""  eigentlich: 
Doch  du,  Schiffer,  begrabe  mich?  Sie  bedeuten  ia  nur:  Unterlasse  nicht  hartherzig,  meinen  Gebeinen  und 
dem  noch  unbeerdigten  (deshalb  aber  nicht  todten  [?!])  Haupte  em  Theilchen  flflchtigen  Sandes  zu  geben, 
was  der  Schiffer  nur  dinn  konme,  wenn  er  landete."  —  „Die  Worte  iniecto  ter  pulvere  weisen  allegoriflch 
nur  auf  eine  bestimmte  Pflicht  hin,  die  ieder  leicht  erfttllen  konnte   und  nicht  ungestraft  vcrsaumen  durfte." 


capitique  inhumato  (i.  e.  nondum  mortuo?)  exiguam  arenam  denegare,  ad  iitus  por^ 
tuinve  navem  quam  primum  appelle,  ut  ex  periculo  summo  incolumis  p^adam.  flt  cui  tan- 
dem  probatur  verborum  ,,iniecto  ter  pulvere"  interpretatio  a  Schmidtio  commendata?  Ubi- 
nam  illa  per  akkfjyoQiav  posita  munus  aliquod  certum  indicant,  quod  quemque  cuique  prae- 
stare  oporteat  nec  impune  praetermittere  Hceat?  Nonne  potius  semper  eorum  sunt,  qui  in* 
humato  mortui  corpori  ad  iusta  solvenda  manipulum  puiveris  terraeve  aut  glebam  iniiciant? 
Sed  manum  de  tabula! 

Quodsi  haec  vere  disputata  sunt,  una  tantum  interpretandi  ratio  nobis  restat,  quam  a 
difiicultatibus  liberam  me  sectari  libenter  concedo.  Totum  carmen  orationem  putamus 
nuilius  esse  nisi  umbrae  naufragi  cuiuslibet,  quem  sive  Tarentinum  sive  hominem  satis  eru^ 
ditum  fingere  liceat.  Ea  igitur,  cuius  corpus  ex  fluctibus  eiectum  prope  ad  Archytae  se- 
pulcrum  iacet  inhumatum,  primo  philosophum  illum  Tarentinum  ita  alloquitur,  ut  quum 
diram  omnibus  moriendi  necessitatem  tum  clarissimorum  virorum,  heroum  et  sapientium, 
obitum  reminiscens  in  suis  ipsius  miseriis  se  consolari  studeat,  deinde  ad  nautam  aliquem 
Etus  Matinum  legentem,  ut  sibi  ter  pulverem  iniiciat,  blanda  et  dulcia,  gravia  et  aspera,  ut 
ex  re  est,  verba  faciat.  Audio  quidem  ex  Martino,  quum  dicat  totam  ad  Archytam  oratio- 
nem  talem  esse,  quae  naufrago  parum  conveniat.  Quid  enim  posse  ab  eo  alienius  esse  quam 
irridere  et  irridere  eum,  qui  eodem  quo  ipse  casu  perierit?  Tum  quid  sibi  velle  exempla  Tan- 
tali,  Tithoni,  Minois,Pythagorae?  Sed  iam  supra  demonstravimus  vel  in  verbis,  quaeadPan- 
thoiden  respiciant,  nihil  irrisionis  inesse.  Exempla  vero  Tithoni,  Tantali,  aliorum  afFeruntur, 
non  quod  ille  naufragus  Archytam  plus  trecentis  annis  ante  mortuum  iis  consolari  velit  aut 
«ibi  ipsi  moriendi  necessitatem  iam  experto  eiusmodi  argumentis  opus  sit,  sed  quia  ,,socios 
habuisse  malorum"  homines  maxime  iuvat.  Huc  accedit,  quod  quum  heroum  tum  Pytha- 
gorae,  philosophorum  ducis,  exemplis  sibi  demonstratum  vult  non  esse,  cur  Archytae  sortem 
valde  miretur.  Non  gravior  est  altera  dubitatio.  „Quomodo  fit",inquitMartinus,  „ut,  quum 
casu  (?)  Archytae  eodem  loco  olim  eiecti  sepulcrum  prope  adsit,  is  cui  nihil  magis  curae 
esse  possit,  quam  ut  sepeliatur,  hunc  et  hoc  quidem  modo  alloquatur?  An  ut  tempus  fallat, 
quod  longum  ei  videtur?'^  Ad  haec  iam  Weiskius  mea  sententia  bene  respondit').  Non 
dubium  est,  quin  res  hic  descripta  vere  usu  venerit.  Poeta  tantum  abest  ut  personam 
naufragi  finxerit,  ut  tam  miserum  hominem  in  litore  Matino  ipse  viderit.  Cur  autem  Ar- 
chytam  ab  naufrago  compellari  ineptum  sit,  non  intelligo.  Nonne  eius  sepulcrum  ante 
oculos  positum  erat?  Nonne  ex  Archytae  exemplo  unam  et  communem  omnium  sortem 
optime  cognoficimus,  quoniam  ex  eo  elucet  vel  iis,  qui  humanae  naturae  modum  quodam- 
modo  excedant,  mortem  non  parcere?  Atque  ita  nihil  habes,  quod  Archytam  tanquam  olim 
undis  obrutum  apte  compellari  cogites.  Nam  ego  quoque  vellem  Horatius  Archytam  nau- 
fragio  perisse  verbis  expressisset.  —  Porro  sunt,  qui  mirentur  de  naufrago  nihil  dictum  esse, 
unde  certum  aliquid  coUigere  possimus,  nisi  quod  ex  v.  39  erui  queat.  Sed  cur  poeta  ni- 
hil  aliud  quam  naufragum  Tarentinum  esse  nobiscum  communicaverit,  investigare  omnino 


')    1,  1.  pag  360.  init. 

meum  non  est.  Mihi  potius  Brandtius  bene  fecisse  videtur,  quod  Voltarii  verba  meminit 
haec:  „Le  secret",  inquit,  „detre  ennuyeux  cest  de  tout  dire".  Postremo  cave,  ex  ver- 
bis  Attu,  nauta  etc."  coniicias  nautam  ab  umbra  subito  conspici:  nam  si  veterum  poeta- 
rumVationem  maxime  in  imrQafifji,a(Tiv  imvvfA^hig^}  diligentius  consideraveris,  eos  reperies 
semper  ita  instituisse,  ut  pastores  quidem  mortui  homines  solos  suae  ipsorum  conditionis, 
sed  naufragio  exstincti  nautas  tantummodo  sui  sepeliendi  causa  alloquerentur.  Qua  re 
poeta,  quod  de  certa  nautae  persona  hic  non  cogitabat,  casui  utique  locum  non  dedit :  nec 
iure  quaeri  potest,  quid  futurum  fuerit,  si  nauta  non  venisset. 

Itaque  argumentum  carminis  hoc  statuimus :  Umbra  naufragi  prope  Archytae  sepul- 
crum  errans  apud  nautam  quendam  sic  verba  facit :  „Occidit",  inquit,  „Archytas,  cuius  tumu- 
lus  in  conspectu  est;  occiderunt  Tantalus,  Tithonus,  Minos,  Pythagoras:  moriendum  est 
omnibus;  mihi  quoque  moriendum  fuit.  At  tu,  nauta,  ut  ab  love  et  Neptuno  tibi  magnum 
pietatis  praemium  conferatur,  mihi  inhumato  iusta  solvere  ne  praetermiseris.  Quid?  — 
mora  enim  quadam  interposita  ita  pergit  —  cunctaris?  Tale  facinus  committere  non  curas? 
Profecto,  si  a  te  relinquar  insepultus,  exsecrationes  meae  non  remanebunt  inultae^)".  Hic 
iterum  insistit  oratio^);  tum  umbra:  „Licet  festines,  mora  est  brevis;  ter,  quaeso,  gle- 
bam  mihi  iniice".  Sunt  quidem,  qui  quaerant,  num  nauta  illius  corpus  humaturus  sit;  id 
vero  mihi  non  libet  diiudicare.  Unum  tantum  compertum  habeo  poetam  non  id  egisse,  ut 
sive  de  communi  omnium  morte  sive  de  mortuis  pie  colendis  sive  de  alia  re  nos  doceret, 
sed  naufragi  sepulturam  orantis  imaginem  plenius  ac  copiosius  adumbratam  ante  oculos  po- 
nere  voluisse.  Nam  per  se  intelligitur  omnes  eos,  qui  in  hoc  carmine  allegoriam  quandam 
suspicentur  certumque  consilium  ad  ipsius  tempora  pertinens  cogitari  oportere  ducant,  mirum 
in  modum  argutari.  Ideo  iam  recte  lanius:  „Nunc",  ait,  „habent  carmen  pro  irrisione 
vel  disciplinae  Pythagoricae  vel  matheseos  vel  astrologiae  divinandique  scientiae:  quod 
Tolunt  Marcil.  Torrent.  Nunc  ad  L.  Tarutium,  celebrem  Horatii  aetate  astrologum  (cfr. 
Cic.Div.  II,  47)  referunt:  quae  Cruquii  sententia.  Nunc  —  ut  Duhameli  opinio  est  —  peste 
grassante  civibus  sepeliendorum  mortuorum  officium  commendare  voluisse  poetam,  nunc  — 
auctore  Baxtero  —  callida  dilogia  Bruti  exitum  defleri  somniant:  quibus  omnibus  enervari 
potius  et  obscurari  carmen  quam  roborari  illustrarique  videtur.  Irrisionem  certe,  quomodo  in 
co  repererint,  non  capio."*)  Cui  enim  familiaris  Horatius  erit,  is  eum  ridentem  aliter  plane  lo- 
qui  sentiet  ac  miserationis  potiusvocem  hic  audiet".  An  ullum  vestigium  allegoriae  certum  hic 
patet?  Si  aliteresset,  nonne  poeta,  quippe  qui  consilium  suum  nulla  litera  nobis  ostenderet, 
autobscuritatis  aut  temeritatis  merito  accusandus  erat?  Depietate  autemerga  mortuos  obser- 


vanda  sermo  sit:  quid  est  quod  Horatius  de  communi  mortalium  sorte  tot  verba  dicat? 
Et  qui  tandem  sententiarum  nexus,  quae  concinnitas,  si  primo  omnibus  moriendum,  tum 
mortuis  iusta  esse  solvenda  accuratius  doceri  iudices?  Vereor,  ne,  si  totum  carminis 
argumentum  ad  unum  modo  eundemque  finem  spectare  velis ,  in  errorem  eorum  incidas, 
qui  non  unum,  sed  duo  carmina  in  promptu  esse  opinentur. 

Utut  res  se  habet,  id  certe  constat  Horatium  ipsum  nisi  ossibus  naufragi  inhumati 
vere  conspectis  non  eo  adductum  esse,  ut  hoc  carmen  pangeret:  nam  veterum  poeta- 
rum  erat  occasione  quadam  oblata  ad  carmina  condenda  impelli,  non  ideo  tantiim  res  sibi 
fingere,  ut  iis  describendis  cives  docere  possent.  Sed  forsitan  aliquis  miratus  sit,  cur  res, 
<iuae  ad  Tarentum  eveniebant,  poetae  maxime  cordi  fuerint.  Vellem  meminisset  carminis 
n,  6,  quod  ad  Septimium,  equitem  Romanum,  inscribitur,  et  imprimis  verborum: 

Tibur  Argeo  positum  colono 

Sit  meae  sedes  utinam  senectae  — 

Unde  si  Parcae  prohibent  iniquae 

Dulce  pellitis  ovibus  Galaesi 

Flumen  et  regnata  petam  Laconi 

Rura  Phalanto. 

Ille  terrarum  mihi  praeter  omnes 

Angulus  ridet  — 

—  ibi  tu  calentem 

Debita  sparges  lacrima  favillam 

Vatis  amici. 
Postremo  monendum  videtur  Horatium  quamvis  inscium  tristi  naufragi  conditione 
depingenda  eundem  finem,  quem  in  multis  aliis  carminibus  sibi  propositum  voluerit,  ex  con- 
suetudine  sua  respexisse.  An  negas  vatem  Venusinum  toto  pectore  amplexum  esse  has  co- 
gitationes :  „Mors  nemini  parcit ;  nec  maius  quidquam,  quum  de  vita  excesserimus,  nobis 
continget  quam  sepulcrum.  Ergo  vita,  quippe  quae  brevissima  sit,  laeti  fruamur  genioque 
Jndulgeamus !"     Memineris,  quaeso,  c.  I,  11,  8  sq. : 

Dum  loquimur,  fugerit  invida 
Aetas:    cai*pe  diem  quam  minimum  credula  postero. 

c.  m,  8,  27  sq.: 

Dona  praesentis  cape  laetus  horae  et 
Linque  severa. 

Cfr.  I,  4.  n,  14.  IV,  7.  12. 

Haec  fere  habui,  quae  de  carmine  libri  primi  duodetricesimo  dicerem.  — 


>)    Anth.  gr.  ed.  lacobs  lib.  VH,  266.  273.  283.  480.  657. 
•)    Cfr.  Hom.  Od.  XI,  72  sq. : 

Mr\  |u.*  anXavvov,  ud-ufnov,  Imv  onid^sv  xaxaXslneiv, 

Noatpiad^slg,  firi  xoi  xi  &smv  fLrpfiyM  ykvmyMi.. 
•)    Similiter  compositum  Carm.  I,  27  ad  sodales  convivas. 

*)    Obbarius:    „Die  dem  Horaz  eigenthumliche  Reflexion  artete  nicht  mehr  in  Zom  und  Spott  aus,  son- 
deni  sie  wurde  Ausdruck  herzinniger  Zufriedenheit  und  Auflforderuug  zum  frohen  Lebensgenusse." 

jVachdem  der  Schulamtscandidat  Herr  Dr.  Proll,  Mitglied  des  Koniglichen  padagogischen 
Seminars,  ein  Jahr  lang  die  dritte  Collaboratur  vertretungsweise  verwaltet  hatte ,  wurde 
ihm  dieselbe  von  Ostem  1859  an  von  dem  Magistrat  iibertragen;  diese  Wahl  fand  die  Be- 
stattigung  des  Konigl.  Provinzial-Schul-Collegiums. 

Ueber  seine  personlichen  Verhaltnisse  hat  er  Folgendes  mitgetheilt:  „Am  l:^.  Ja- 
nuar  1833  wurde  ich,  Carl  WUhelm  Ferdinand  Proll,  zu  Kosten  geboren,  wo  mein  Vater 
Escadrons-Arzt  war.  Nach  seinem  Tode  wurde  ich  von  Verwandten  in  Bojanowo  erzogen, 
von  wo  ich  Ostem  1848  mit  meiner  Mutter  nach  Breslau  zog.  Hier  besuchte  ich  das 
Gymnasium  zu  St.  Maria  Magdalena  bis  Michaelis  1853,vielfach  durch  die  Munificenz  die- 
ser  Stadt  unterstiitzt.  Nachdem  ich  vier  Jahre  lang  bis  Michaelis  1857  auf  der  hiesigen 
Universitat  Philologie  studirt  hatte,  machte  ich  im  December  desselben  Jahres  mein  Exa- 
men  pro  faeultate  docendi.  Als  Mitglied  des  padagogischen  Seminars  begann  ich  mit  dem 
neuen  Jahre  1858  mein  Probejahr  am  hiesigen  Gymnasium  zu  St.  Eiisabet;  doch  schon 
zu  Ostern  erhielt  ich  die  dritte  Collaboratur  am  Magdalenen-Gymnasium  zur  Verwal-^ 
tung.  Nach  einjahriger  Verwaltung  ward  ich  Ostern  185i^  wirklicher  Collaborator  und 
zugleich  Ordinarius  der  Quinta.  Anfang  Marz  desselben  Jahres  hatte  ich  mir  an  hiesiger 
Universitat   durch   eine  diaseriaiio    de  formis   aniiqiris  Lvcretiahis  den    Doctorgrad    er- 

worben." 

Leider  traten  im  Laufe  des  Schuljahrs  neueVeranderungen  in  dem  Lehrer-Collegium 
ein.  Der  zweite  Collaborator  Herr  Dr.  Klemens  folgte  zu  Ostern  einem  ehrenvollen  Rufe 
als  Oberlehrer  an  das  Konigl.  Gymnasium  in  Stolp  in  Pommern.  Das  Magdalenen-Gymna- 
sium  hatte  sich  seiner  fruchtbaren  Wirksamkeit  nur  2  Jahre  erfreuen  konnen,  aber  auch  in 
dieser  kurzen  Zeit  hatte  er  sich  die  grosse  Zuneigung  aller  seiner  Schiiler  und  die  herz- 
liche  Hochachtung  seiner  Amtsgenossen  erworben,  wie  sich  diess  auch  bei  seinem  Scheiden 


